Tulio Thawngpang Ahcun Thawngpang Tha Bik Si Hih! – Chin 11 News\nTulio Thawngpang Ahcun Thawngpang Tha Bik Si Hih!\nPfizer sii company nih an chuahmi, Coronavirus khamhnak sii cu United Airline nih US ram pumpi phawtzawmh ding in an i thawh cang.\nFDA nih hman dingah a cohlan le cangka suimilam 24 chungah a herh biknak tiah ruahmi hmunhma, sizung le tar zohkhenhnak hmun poah cu phakpi colh kan i zuam lai an ti. Phawtzamhnak rian hma a kal khawhnak dingah President Donald Trump nih a hlankan in federal guard pawl rian a phawt cang hna.\nCacawn nihnih ni khi PFizer nih FDA sin ah emergency caah hman ding in an halmi a si. FDA in a rannak in hman dingah a cohlan lai tiah zumh a si. Pfizer nih an serchuahmi vaccine cu zawrnak rungrul 95% a khamh khawh caah aho poah an i lawm cio. Hmaikum April thla ahcun US citizen vialte phawh dih an si lai tiah Dr.Fauci nih a chim. Credit: Salai Lairamthang\nTrump Kong relchap ding: US Senate, Trump Le Biden Kong Tawi: President Trump nih sunghkhan a duh rih lo. A nun chungah Biden nih a ka tei ti hi chim aa tim lo ti a fiang. President an i cuh tikah November 3 zan khin cun result a fiang cang. A sungmi nih a teitu kha phone an chonh i ka sung. Na ka tei caah kan lawmh pi. Kan hruai tiah a ti tawn. Asinain Trump le Biden zawn ahcun aa phun dang.\nSau ngai a rauh hnu state zeimawzat nih Biden tei in fehternak an vun tuah thluahmah cang ca le hruaitu thlennak le Inn Raang chuah le luhnak caan a naih chin lengmang cang caah mipi le ram zawnruah ah Trump nih a kianh. Hitihin a tial: “Official tein nawlngaihnak thlennak tuah ding in ka riantuantu pawl cu Biden team sinah theihter ding in nawl ka pek cang hna” tiah Trump nih a tial. Sungh a khan a si hrim lo.\nA fanu pasal hi Jew miphun a si fawn. Asinain Ivanka Trump khi cu a pasal zumhnak aa hrawm i, Biden fanu tu cu a pasal zumhnak aa hrawm lo. Israel ram caah cun a tha lai ka zumh. Biden a si ve caah Biden cozah a si cang lai i zoh awk cu a um len ve te kho men. Amah tu cu Trump he cun ram chung a siah ram leng a siah an policy an i lo lai lo. A hleiin ramleng kong.. Theihtlei ah tiah! Catialtu: Luther Tin Hre


Atu tiang election kong thawngpang’Thei a duh mi hna caah’Laica tein rel khawh si. – Lai Lungrawn Post\nNovember 26, 2020 November 26, 2020 admin Hmuhning\n(1) Wisconsin mee relnak ah mee 150,000 hrawng an fir. Cucaah mibu pakhat nih state biaceihnak zung ah taza a cuai. Republican lei mee 10,000 cu a relpiak hna lo. Republican lei mee a thla dingmi 10,000 renglo kha an mee an hal hna i mi dang pakhat nih a thlakpiak dih hna. Mee 100,000 renglo aa ningcang lomi mee hna kha an relchih ti in biaceihnak zung ah an chuahpi.\n2 Georgia ah a voihnihnak kut in mee an rel. Ni nga ah an rel tawnmi kha ni hnih ah rel dih an timh. Asinain minthut kha an chek hna lo an ti. Trump lei nih mingiathlaitu an thlahmi hna nih naih in an ngia kho hna lo. Atu hi a voithumnak mee an rel a si. Sihmanhsehlaw zeihmanh aa thleng hlei lai lo an ti. Zeicahtiah “mee reltu tampi nih phung an zul duh lo, chinchiahnak water mark a hrap hnih ning tein a um lomi mee hna zong kha an rel chih dih ko hna. Cabuai cungah lunghrinh awk mee a tomtom in an um ko,” tiah mee a rel ve mi nu nih a chim.\n3 Trump sihne Sidney Powell nih Georgia cu taza a cuai. Democrat candidate paoh kha mee rel an thawkka ah mee 35,000 cio an a thli in an fonhpiak hna timi tehte pakhat a ngei.4 Georgia i state secretary Brad Raffensperger cu biaceihnak zung nih an auh i bia an hal. Hi pa hi Republican lei a si ko nain zihnawh a ei tiah a min a thang.5 Naveda ah mee an rel dih cang. A rauh hlan ah an thanh ko lai.


Khah! CNLD A Tenhmi Pawl Cu Faktuk In Biahalnak An Tuah Cang Hna – Chin World News Evening\nMiphun ka dawt ruang ah CNLD ka tanh ai timi pawl kha CNF nih ralkap thazang thawnter a hau tiin khua khat ah minung 12 tintan a auh lio ah khan a zammi lawng te an rak si. A khua ning hna in an zam. Vanzaang tlang hna cu an i fial kho ti lo in camcawh fung an rak zuk phah.\nHakha le Thantlang i an mino hruaitu tete zong khi CNF tintan a kai duh bak lomi lawngte an si. Cu pawl nihcun miphun ka dawt ruang CNLD ka tanh an hei ti ngam rih. Comment ahcun Cakei nak in an hrang deuh hoi. Kha bantuk comment chia ruang ah CNLD in an chuah i NLD ah minung tampi an lut cang. Sur vorh thiam lo mah lukhuh timi kha CNLD pawl cu an chuah cang. An hruaitu Cherry Zahau nih ai tuar ti lo caah CNLD pawl midang party soi lo ding in ralrin a pek hna. Khah CNLD mino tete comment kan rel hna lai. Zeidah an lawh hnga? Cattialtu: Sui Tha Iang\nRelchih>>>>Miphun le ram caah tiin NLD & CNLD pakhat le pakhat Facebook ah Unfriend kan i tuah kan i block. (Amak kho e) Miphun le ram caah tiin Facebook Profile thlen in micheu nih thazang kan chuah ve mah dirpi mi party cio kan langhter. (Kei kaa telloh)\nMiphun le ram caah tiin CNL Nungak maw aa dawh deuh NLD Nungak dah aa dawh ti luklak le Kan nih Party cu Hlasak thiam minthang pawl umnak a si heiti hrawnghrang khin Facebook ah kan caan a dih. ( Azualhma tuk cang) Kan miphun le ram caah tiin atuning tein CNLD & NLD party nih Facebook ah Nunnak le caan pek tein ral kan doh ahcun a rauhhlan ah Kawl rampi thimnak cu Miss zuamnak or Myanmar IDOL ah kan chuahte ko lai. A mak eeeeeee


Miphun Aiawh Kan Si An Ti, Phunghrampi Remhnak Le Federal Par Ttawhnak Ah Santlai Kan Si An Ti – Chin 11 News\nMiphun Aiawh Kan Si An Ti, Phunghrampi Remhnak Le Federal Par Ttawhnak Ah Santlai Kan Si An Ti\nCatialtu: Sazang Cinzah\n“Miphun aiawh kan si” an ti. “Phunghrampi remhnak le Federal par ttawhnak ah santlai kan si” an ti. Asinain, ziah anmah chung Party buainak merci fate hmanh an hmih khawh lo ahcun, zeitin? ti awk in an um.\n“King maker kan si lai” an ti. “Chin miphun aiawh in Panglong conference kan kai lai” an ti rih. Asinain, ziah Chin Miphun aiawh khawhnak hmun, (Pyithu le Amyotha) ah kal loin zikhnawh le Tender/contracts a tamnak Pyine/Hakha tu ah an ipawng viar ne, ti khawh an si rih.\nPu NTK zong Pyine, Pu David Ngaisak zong Pyine thiam. Salai CBT zong Pyine. Miphun aiawh ah an iruah tak ahcun, an Top leaders hna cu Miphun ai an va awh khawhnak Pyitawngsuh/Naypyitaw lei ah an kal awk a si hnga, ka ti.\nKa khuaruah a tam ngai rihmi cu:- Salai CBT nih official tein resigned a tuah hnu ahcun a dai cang lai kan ti lio ah, Central Power a von chuah i, Pu Chairman ( Pu David Ngaisak) minthut he Thantlang CNLD chairman LMC le Secretary TS cu a von phuah hna. Pu LMC le Pu TS nih anmah a phuahtu lila cu an hei phuah chin ve. A mak ka ti.\nA rannak in Thantlang CNLD tawlrelbu tiah bu an von dirh colh ka hmuh. Thantlang CNLD tiah a hlun maw an von thar chuah te lai or a thar dah an von ser te hnga!


Pitar nu kum (83) asimi cu apiaka video athla …ka nun anuamh ter than tin achim … – Vaurawng\nPosted By: vaurawng.com July 9, 2020\nJapan ram cu apiaka thlak hi tangka lut atha tuk caah nungak tampi apiaka athla mi an tampi . Asinain hibantuk tar kum 83 nih apiaka athlak cu khuaruahhar ngai asi ko .\nOgasawara Yuko timi nu cu ano lio ah siikan ciat tuknak in athang mia si .. fimnak le siikan tangah athang . A pa cu zung vuanthan asi . A nu cu inn lei zohkhenh asi .. a nunnak kha fel tein akal mi arak si .\nAsinain a pasal cu kum 59 asi ah thin zawtnak in athi . A rak tuar tuk .. Asinain aluancia kum 2 ah chungkhar thapeknak in rawl dawr atuah . Nikhat cu a dawr ah rawl rak ei mi nu pakhat nih apiaka thlak dingin asawm.\nA chimh ka ahcun aduh lo ningzak asi tin arak al .Asinain an i thlaknak hmun ava kal tikah tarpa le nungak no te an i thlak ti lio cu ahmuh hna .. alung tho i keicu tar he cun ka duh lo..mino he ka duh tin achim ..\nProducer nihcun atha ko tin ati hnuah mino tlangval le tarnu kum 83 cu apiaka an i thla ti . Tarnu nih achim mi cu ..Ka pasal leng in ho pa hmanh kan umti bal lo .. atu hi ka um thannak avoikhatnak asi . ka nuam i lungsi tuk ..\nA tu ahhin ka nun hi athar in ka lunghmuih than tina chim . A fapa an hal tikah amah duh mi le alungsi ahcun tuah ko seh tin achim .


A Poi Ko : Kan Biakinn Tiangin An Kan Luh Hnawh Cang (Video) – The Chinlung Post\nRalkap uknak kan duh lo tiin lam a zawh mi Hakha mibu hna cu 2021 February 27 chunhnu, Carson Hall tual i an i ton lio ah Palek le Ralkap nih meithal le meithahnak seh he HBA le Carson Hall kar lam ah mibu an rak fuh hna hna tiah Tha Hakha Times nih a tial.\n“Hika hmun cu Chinmi le Khrihfa mi nih kan sunhsak bik mi, biaknak hmunhma a si. Hika hmun hna i an hriamnam he bak rammi an rak kan fuh i an duhpoh in an kan cawlcangh hnawh mi hi cu kan biaknak le kan miphun an kan nehsawh tuk ruangah si,” tiah lamzawh mi minole mi dang zong nih an ti.\nAn chimning ah cun “An rat lio ah kan zung chung leiah luh aa tim mi ralkap pa kha na lut kho lo, biaknak zung hmunhma a si, tiah ka thloh i a chung ah cun an lut lo” tiin HBA zung riantuan pakhat nih The Hakha Times ah a chim.\nHmailei ah hi bantuk kan biaknak hmunhma ah Palek le Ralkap nih khuami le rammi doh le fahnak pek ruah ah hmunhma laak an timh than ahcun kan Pastor te nih raltha tein kan runvenpiak hna sehlaw a tha, cu lo ahcun khuami kan lung a fak tiah lamzawh mi mino pakhat nih a duhnak a chim.\nCredit- The Hakha Times\nSuu Kyi cu a Hmuh 2 an Chap than tiah theih a si\nMonday in cun Suu Kyi cu a hmuh 2 an chap than. Nizan Sunday lawng i an thahmi hna hi minung 18 hrawng an si, tiah Suu Kyi a sihni nih a chim.Monday i video in taza cuainak an tuahnak i Suu Kyi muisam zohtikah damcah dawh in a lang ko, tiah a sihni Min Min Soe nih Reuters ah a chim.\nFeb. 1 hnu in NLD hruaitu Suu Kyi cu nihin tiang mipi lakah a mui hmuh awk a tha ti lo. “Video chungin A May (ka nu) ka hmuh i, damcak ngai sehlaw a lo ko” tiah Min Min Soe nih a chim.Mipi cungah tihphannak ,asiloah, ralrinpeknak, asiloah hnahnawhpeknak thawngpang capar in na thanh, na chuah caah, tiin Monday in khan cun case dang an chappiak than rih, tiah Min Min Soe nih a chim.\nBreaking News : Min Aung Hlaing China Ah A Zaam Timi Hi Thawng Hmaanlo A Si.


KAWLRALKAP CAAH THAWNGPANG CHIA SI CANG – The Chinlung Post\nKAWLRALKAP CAAH THAWNGPANG CHIA SI CANG\nFebruary 10, 2021 admin NEWS 0\nKawlralkap caah thawngpang chia a chuak cang. US cozah President Secretary of State, Secretary of defense nih Ralkap bawizik Min Aung Hlaing le a hruaimi ralkap pawl cungah dantat/kutthlak dingin a tawlrel tiah thawng theih a si. Hmalaknak ngei dingin a tawlrelnak (Resolution) cu Senator Ben Carding (Maryland State) le Senator Todd Young (Indiana State) nih USA Congress (Parliament) ah khuakhannak ngei dingin an tawlrel tiah theih a si i, USA Senate “Foreign Relation Committee” ah Agenda chuahpi colh an timh.\nSenate Foreign Relation Committee ahhin Democrat minung 11 le Republican minung 11 tiin Senator 22 an itel i, cu ahcun US Senator mi lianngan Ted Cruz, Rand Paul, Romney, Marcos Rubio le Tim Kaine tbk pawl zong an itel ve. Senate Foreign Relation Committee nih Resolution an pass lai timi hi zumh a si. Hi hnu ah US Senate Session ah an hi kong cu an chuahpi tthan lai i, Senator minung 100 nih ceihhmainak an ngei tthan lai. Senate zong nih an hnatlak pi hrimhrim lai tiah zumh si.\nIndiana State Senator Todd Young hi keimah kai telnak BACI (Burmese American Community Institute) ah a ra lengmang mi a si i, atu Resolution an an up dingmi he pehtlai in Myanmar politic le ramchung thawngpang thar pawl cu BACI sin in a rak lak tawnmi a si. Credit: Dr. Rodinga\nRelchih: Where Are You Dr. Sasa & Dr. Peter? Hi ca ka ṭial tikah ka hua lai ucih. Anmah pahnih ka hua hna lo. A dang zong kan hua hna lo. Nan ka huat sual zong ah kan hua hna lailo. Kan upat mi Dr. Sasa le Dr. Peter Ngun Za Cung an tlau. Dr. Sasa hi January 20 tiang Facebook a cathlah kan hmuh. Dr. Peter hi December 27 tiang a cathlah kan hmuh.Thimnak lio ah nang maw kei tiin zuamcawh a rak si. Kan mah le kanmah heh tiah kan i do, kan i al.\nFebruary 1 in nihin ni 9 tiang an mui kan hmu hna lo .Ca zong an tar lo. An tlau. Kan herh ngaingai ko hna. November 8 ah rong phuntling kan si mi kha nihin ah cun rong phun khat kan si cang ee tiah rak kan chimhpiak te hna u. Kan mipi zong ralkap cozah dohnak ah CDC le lamzawh hun hruai hna sehlaw pei kan lungrualnak a kauh chinchin lai cu! An hruai ngam lo hmanh ah a forh tal van kan forh ve hna seh. Ahohmanh kan him lo. Himnak hmun kawl ahcun khoika hmun hmanh a him lo.\nHimnak ram le vawlei kan ser hrimhrim a herh. Nan miphun, nan ram nan dawt taktak ko ahcun; hung chuak uh! MP pawl.zong chuak u, Candidates hlun pawl zong chuak ve uh! Khoi ah dah nan um. Kan ram ca ah, kan ram ca ah, kan miphun ca ah ee kan ti mi kha a tu caan hi a si ve. Zaanlei nineem ah Pathian nih Eden dum a len lio bang, Thlennak pakhat nih a kan len lio te a si. Adam bang kan i thuh sual ahcun techin fapar tiang an lo lai. Khah! I thawh uh. Lungrual caan cu a tu hi a si. Khoika Ah Nan Um? By. Salai Ṭial Hram Ling\nKHOIKA DAH DR. SASA LE DR PETER NGUN ZA CUNG NAN UM?\nRELCIO UH A HMANTUK HRINGHRAN, LAMDANG BAK A UM HRIMHRIM LO


Thawngtha:Mipi le ralkap an i kahnak ah minung 13 an thi than hoi. – Lai Lungrawn Post\nThawngtha:Mipi le ralkap an i kahnak ah minung 13 an thi than hoi.\nApril 11, 2021 April 11, 2021 admin Thawngpang\nFalam holh nan thiam dih ko caah laiholh in ka lat tilo’Tamu Ih Kahawknak Ah Ralkap Lam Mi 13 An Thi, A Zan Ah Inn A Kang’Tamu ih mipi kilhimtu le ralkap kahawknak ah ralkap le palik kom in mi 13 an thi, mipi lam mi 2 an thi timi nemhnget a si thu theih a si.\n“Asia Road (အာရှလမ်း) ih biakinn kiang in kahawknak a thok. Mipi vaksuak mi 2 an thi, mipi kilhimtu lakah a thi zohman an um lo. Vei 2 kahawknak ahcun ralkap lam in ralthuam tum an hmang. Ralkap lam mi 13 an thi, mi 18 an thi timi hi a dik lo. KNO/KNA hmin in ca suah mi ah mi 18 ralkap an thi ti asinan thu dik lo a si. Annih pawl thawn khalin zianghman komawknak a um lo, Tamu security group thawn khal pehparawknak a um lo” tiah Tamu ih um mi pakhat cun a sim.\nMipi le ralkap kahawknak hi April 10 sun nazi 12 hrawng in simlam nazi 5 tiang a si ih ṭum 2 an kapaw. A vei 1nk kahawknak a reh deuh, nazi 1 hrawngah bike mawng 1 ralkap in an kap that. Cu vek thotho in mipi kilhimtu dung an sip lai ah bike mawng 1 nazi 2 kiangkap hrawng ah ralkap in an kap ngah.\nMizan Tamu ah inn a kangih va mit dingin mipi lam suakkhawm le Mitat motor cu kirsal dingin ralkap lam in an rak ti ruangah an zaten an kirsal thluh thu khal khawsung mi cun a sim.Tuizing nazi 1 kiangkap hrawngah Tamu lansung kiang palik sakhan ih um le mipi an kapaw ih mithi le hriamtuar an um le um lo theih a si lo thu kiangkap pawl in an sim.\nThawngpang dang:Ralkap hi nek awk an tha lo mipi kan i palh sual cun kan hmun cia ah ralkap nih kan ci an kan hmih lai’Mipi nih duh poh in ralkap hi kah le doh phun ah kan ruah sual hna cun kanmah tu thihnak khur ah kan tla thluahmah lai.\nRam pakhat pi ralkap simi kha mipi hriamnam tha ngei lomi le raltuk cawng lomi nih fawi tein tei awk cu a har ngai. Tei khawh an si lo tinak cu si lo’Kawlram ralkap hi Asian ram chung hmanh ah ralkap thaazaang a thawngmi le raltuknak hriamnam tling te a ngeimi ve mi an si. Ram pakhat hmanh a tu kho ding an si ve.\nCu ralkap cu zeihmanh timhlamhnak ngeih loin kan nam sual hna cun kanmah tu kan fah lai caah ralrin te le fimkhur tein kan doh hna a hau lai.Ralkap nih timhlamhnak ngei loin zeihmanh an tuah bal lo . Hriamnam ngei lo mipi kah an kan timh zongah tha tein plans an suai.\nNai ah ralkap nih heh tiah Hakha Thar 6 lansung ah mirang vawlei an thlet i dornak le raltuknak an i ser.Nizan ah zeidah cang ti cun Kalay in Hakha lei kaimi motor an kham dih ko.\nKalay mino pawl an kah hna ning zoh tik zongah daihnak tuah u sih i kaap rih hlah u sih an ti i mino pawl nih a tha a dai ko tiah hnangam te an um lio khuadei lei suimilam 5 hrawng ah an kah hna kha a si.\nAtu zongah Kalay Tahan cu a tlawmbik hmun 4/5 in Ralkap nih an kulh dih. Hakha zong daithlan awk tha lo. A kenkip lo ah hmun an khuar. ..raldohnak chuak taktak sehlaw kanmah inn ngeitu nih lam le sil i palh a fawite. Ralkap tu nih kan hmun cia ah den kan fawi te.Cucaah tha tein plan nan suai a hau.Ralkap cawlcangh le um ning pawl mino hna nih tha tein nan theih a hau. Teinak duhnak men ah hramhram in nam ding an si lo. Fimnak he nam an hau lai.\nZeithil kan tuah poh ah lungrual lawng za lo fimnak he tuah an hau. Kan doh hna tik zongah namneh awk an tha lai lo. Tei cu kan i ruahchan lai nain kanmah nak raltuk thiam le hriamnam tling ngeimi an si kha theih zungzal ding si.Donghnak ral timi cu zeitik hman ah nek hrimhrim lo ding. Lai phung ah “Thlahpuk hmanh nih mit aat” an ti kha catial tu Tluang Ceu Thang.\nThawngtha:Ralkap minung 18 an thah than hna’An thi kalay khuapi hi cu uar um tuk e.\nBreaking:Mipi le ralkap i kah nakah hngakchia pakhat1 a thi than’Mipi lung reithei in an cuahmah.


Kum saupi chung European Union ah aa fawnhmi Britain pi cu EU zungpi umnak Belgium ram Brussels khua caan kum 2020 December 31 zaantim in official tein a chuak ruahmah ko cang. – Hakha Cherry\nBritain PM Boris Johnson nih a chim mi cu Britain hi luatnak thar kan hmuh bantuk a si. Tu cu kanmah tein khuakhan lairel khawhnak nawl kan ngei than cang lai ti. Amah bal Boris Johnson I a hringtu a pa hi EU in chuah a duh lomi si i French ah citizen a sawk ti si.\nEuropean Union hi November 1, 1993 ah Maastricht khua Netherlands ah Europe ram chung ram 27 nih political le economic ihrawm cio dingin dirhmi bu a rak si. Phaisa zong Euro currency in ram tampi aa hrawm mi an si.\nKhua a ka ruahter ngai mi cu. PM Boris bia hi a si. EU i an rak um hi saal tang bantuk in zeihmanh tuah kho lo khi an si lo nain. Cun self- determination a ti fawn tikah, EU cu self determination a ngeicia mi ram pawl nih politic le economic ah share i tuah cio dingin dirhmi Union khi a hei si ko i kan nih kawlram ah tlangcung mi (including Laimi) nih Union chungin self- determination kan aupi mi te hna he zeidah aa dannak um hnga tiah khua a ka ruahter ngai.Credit-Pu Ze


SAC pawl hmunhma an khuarnak cu CNDF phufonh nih an kah , SAC ralkap 7 an thi, 5 nih hlianhma an tuar – THE CHINLAND POST\nSAC pawl hmunhma an khuarnak cu CNDF phufonh nih an kah , SAC ralkap 7 an thi, 5 nih hlianhma an tuar\nThe Chinland Post | 2022 May 12 – Sagaing ramṭhen, Kalay khua chungah a ummi SAC ralkap pawl hmunhma an kuarnak hmun 3 cu CNDF phufonh hna nih May 10 zaanlei ah an kah hna i SAC ralkap 7 an thi, 5 nih hliamhma an tuar tiah CNO/CNDF nih a thanh.\nSAC ralkap pawl cu CNDF, PDF-Kalay, CSS, GRF phu hna fonh in an kah hi a si i phufonh hna nih hliamhma tuar lo tein an kirtak khawh hna tiah theih a si.\nKahdohnak lioah SAC ralkap nih hriamngan in kah thlorh an kah ruangah inn pakhat a khen i mipi pahnih an i hliam tiah theih a si.\nPrevious SAC nih an rak hrenhmi Pu Siang Mang inn pek ṭhan a si cang\nNext Falam peng, Parte khua biakinn le inn pahnih khanghpiak a si


Myanmar Cozah le International Media Pawl Pehtleihnak An Tuah Ning Cu Lung A Hmui Ngaite — Salai Ephraim Thawngpang\nMyanmar cozah le international media institute pahnih nih cun Media rian t’uanti dingin i pehtleihnak memorandum of understanding cu namnehnak an tuah khawh cang tiah Myanmar Ministry of Information nih cun an chim.cun hi rian t’uantu pahnih hna nih Media kongah rian t’uanti dingin pehtleihnak an tuah mi nih hin March 2020 tiang lawng a si lai tiah an chim.\nMyanmar cozah le international media institute hna nih hi tibantuk in i pehtleihnak an tuah hi june 15.2019 lio ah khan Yangon khuapi chungah kaphnih hruaitu hna nih felfai tein dothlatnak an tuah hnu ah namnehnak an tuah khawh hi a si tiah an chim.hi tibantuk in i pehtleihnak a tuahtu hna hi a kawl cozah tangah rian a t’uantu Information and Public Relations Department le Copenhagen, Denmark International Media Support le Kalmar, Sweden Fojo Media Institute pawl hna an si tiah an chim.\nCun hi rian t’uan nak konghe pehtlai in media development conference le ethnic media conference hna zong tuah lengmang dingin biachahnak tuah chih a si.cu hi rian t’uan nak dingah theih le tuah a herh ngaingai mi judiciary, executive, legislature, pawl hna zong cawnnak le ton biaruahnak neih t’han lengmang dingin International organization dangdang sin ah multi-media training class zong neih dingin an ceih chih.\nCun Ayeyawaddy ramt’hen chungah le Chin State chung khuate lak ah radio programe zong tuah chih dingin timhlamhnak zong an nei,cu thik Chin State chung khuate lak ah radio programe mtuah ding mi hna cu duhsah in tuah a si lai tiah an chim.\nTagged Myanmar Cozah le International Media Pawl Pehtleihnak An Tuah Ning Cu Lung A Hmui Ngaite\nAmerican Cozah Nih Economic Workshop Tuah A timh Mi Ah Palestine Cozah Puah An I Tim Cang →\n← Laimi A Kan Buaitertu Zumhnak A TlauKho /A TlauKho Loh Ti Cawnpiaktu Rev Le Pastor Pawl Hna Hi Iralrin Awk An Si Deuh


DR. SASA CHIMMI A TLIN BAK CUN KAWLRALKAP CU AN LO KO LAI HIH – The Chinlung Post\nDR. SASA CHIMMI A TLIN BAK CUN KAWLRALKAP CU AN LO KO LAI HIH\nMarch 19, 2021 admin Local News 0\nDr.Sasa nih federal ralkap a um hrimhrim lai tiah fiang ko in a chim cang. Kawlralkap nih thil an kalpi ning ah hin cun tlangcung mi caah hmunhma a um lo. Ralkap lutlai ralbawi zongah tlangcung mi sinak pek a um lo i, anmah kawl lawngte ralbawi an ttuanter hna. Cubantuk thil cu kan duhmi asi lo. Kachin, Chin, Karen le Mon pa zong an tlin a si ahcun Myanmar ralbawi lubik sinak an pek ve dingmi asi.\nTlangcung mi hna nih duh bikmi le ruahchanmi cu Federal Ralkap hi asi. Caan saupi an hngah mi cu a dir cang lai. Hi kongah tlangcung hriamtlai pawl zong he meeting kan ngei dih cang. Anmah duhning le kan duhning zong fonhtonh asi i, aharsa lo. Ceihkhannak kan tuah hnu ah abiapi taktak mi buu asi lai i, federal ralkap a chuak lai tiah Dr Sasa nih a langhter chih.\nHi konghe pehtlaiin Dr. Zaw Win Soe zong nih a timi cu Federal ralkap a chuak taktak lai tiah mipi sin ah theihternak arak tuah cang. Asinain hi timhtuahnak hi zeitik tiang dah a rauh lai i, zeitindah an dirh ning asi lai timi tucu fiang tein mipi sin ah an langhter rih lo. Cun Federal ralkap dirkhawhnak dingah hin tlangcung hriamtlai pawl dihlak lungrual ahau mi asi tiah arak chim.\nKawlralkap ralhrang pawl zeitindah dantatnak pek an si lai tiah Dr.Sasa cu chunzan dongcat loin rian attuan cang. Federal ralkap a chuah khawhnak ding zongah biatak tein rian attuan i, tlangcung hriamtlai hna he zong chawnhbiaknak an ngei dih cang. Arauh hlan ah Federal ralkap cu a chuak hrimhrim ko lai tiah Dr. Sasa nih alanghter.\nHi konghe pehtlaiin mipi nih kan theih ding le kan ruah dingah a biapi ngaingai mi cu hruaitu hna nih mipi sin ah biakamnak tuah le mipi an hruaining timi pawl kha thanhnak an tuah lengmang ahaumi asi. Asinain an i timhtuahning taktak in thil achuak or akal kho lomi zong asi timi kha mipi nih kan theih chih ding. Tutan ah federal ralkap ser dingin an i zuam i, zeitluk arauh lai i, federal ralkap hi a chuak taktak hnga maw timi cu caan nih bia a chim te lai. VPAA\nRALKAP NIH PAKHAT HMANH AN HMUH MI A UM LO\nRALHRANG KAWLRALKAP RUANGAH TUCHUN THOK IN HMUH KHAWH ASI LAI LO


Thailand Cozah Nih An Tleih Mi Hna Kawl Miphun Minung 11 Cu Thongtla Motor In An Zam – Chin 11 News\nThailand Cozah Nih An Tleih Mi Hna Kawl Miphun Minung 11 Cu Thongtla Motor In An Zam\nThailand cozah nih Kawlram pawl cu Thai cozah nawl buar ruang ah an rak tleih hna I Myah-Oo-Hti lei ah an rak kuat hna. Cu an tleih mi hna chung in minung 11 cu thongtla mawtaw in an kal pi hna lio ah an zam nain minung 2 cu an tleih than hna tiah thawngtheih a si.\nHi minung 11 hna hi Thailand ram phungbuar mi le phungning loin Thailand ramchung ah a lut mi an si tiah sualphawt mi an si hna caah May 2 ah khan Myiah-Oo-Hti police sakhan lei an an rak kuat than mi hna an si. Cu an kal pi hna lio ah cun mawtaw in an zuang hna I minung 11 cu an zam hna nain minung 2 cu an tleih than khawh hna hi a si.\nCu ruang ah Thailand-Myanmar ramri vialte cu security police pawl nih an phihkhar dih I a hohmanh luh chuah nak nawl an pe hna lo.\nCovid-19 ruang ah May thla chung ah Thailand ram I rian a tuan mi hna Myanmar miphun pawl cu Myiat-Oo-Hti ah an kuat cang mi hna May 1 ah minung 60, cun May 2 zong ah khan minung 54 an si cang hna. Hi hna pawl hi ni 21 chung hmundang teah an ngandam nak zohfel nak tuah an si lai tiah zong Myiat-Oo-Hti pengkulh hruaitu a si mi U The Za Aung nih a chim.\nMyanmar ram ah rak kir ding khawh nak ding ah hin Thailand hrambunh Myanmar Embassy theih pinak tel loin May 2 ah khan pumpak motor cu manfak ngai in an hlan hna I Bangkok in Kawlram ah a rak lut mi hna zong minung tamngai kan um hna tiah ai tel ve mi pakhat nih a chim.


Austrialia laipa:nih Trump cu Zungzal caah mangtha’Na sung cang na thu den na chuak tak cang a ti cang. – Lai Lungrawn Post\nNovember 7, 2020 November 7, 2020 admin World News\nNgaih bel kan hun in ngai lai, ‘disinfection din le virus’ thah kong na biasu chuahpi nih khan ‘thi deng in a rak kan nihter bal’ lio bantuk kha kan hun ngai lai.\nFapa tuah sual bang na chim putput, US President phundang ngai cu na si hrimhrim ko, ‘na ral a ttha’ ti ding maw ‘na ruam a kai’ ti ding dah lung kai thlek thiam bal lo hi.\nMinunnem deuh hruaitu thar nih an chawn cang lai, cucu a fim cangmi mibu a hruai kho ci quality a si ti ning law ka palh lai ka zum lo. Na sungh cu, ralzam caah innka na kan onpiak, ramchung cacawnnak fund a ttummi le awklokchong in sianghngakchia a tuahtu caah Pathian khuakhan a si lai, Halelui-ah! Amen!\nKhrih cu mitoidor le minunnem a si. Nunnem cu, Khrih nun he aa hlat lai lo. Philh awk na tthat lonak pakhatte bel chim ka duh. Cucu a derthawm bikmi minung phun pawchung naute tampi a thi ding an luat ti bel kha ka tuah ning a dik ahcun, kan uarnak pakhat a si.Salai Chan Khar Mangtha kun law, President Donald.\nNa rel rilo cun relchap ko:US thimnak hnu bik thawng By Salai C Alexander: President thimtu ding minung 270 caah Biden nih 264, Trump nih 214 ti tiang kha media sin in a donghnak bik theihmi a si. Biden caah 264 timi khi a dik lo kho men, cucaah Fox News nih “mah bantuk in projection nan tuahmi khi hloh uh” tiah Trump campaign nih an fial hna.\nNain, Trump hruh ṭanh le molh ṭanh in a ṭanh tawntu Fox nih an duh lo. Kan leet kho lo, aa palh ti lai lo, tiah an leh hna. Trump te phu nihcun Michigan ah mithi ciami nih thimfung an thlak, Wisconsin ah Trump a petu thimfung 100 renglo hnawmpung ah an hlonh tbk in Biden te phu cu a phunphun sual an phawt hna.\nNain, cucu BBC nih fact checks a tuahpiak dih cang hna. Lih le ṭawncop an rak si. Biden caah elector vote 6 lawng umnak Nevada a lak ahcun a dih. Trump caah cun, atu i an rel rih lomi thimfung vialte a dihlak in a lak khawh lawngah President si kho ding khi si.\nAn von rel ciammam. Atu Georgia hmanhah, Biden nih a hruai cang. Pennsylvania an dirhmun khi, kei, media ka rak banh tawk ah ka thei tuk hna lo. North Carolina kha Biden nih a rak huum ngai ti tiang ka rak theih. Cucaah, South Carolina in Franklin Graham nih NC lei cu Trump caah mipi a va hrihhawh hna ti tiang kha ka rak dawi khawhmi si. NC hmanh khi Biden caah ruahmi a rak si tinak mu.\nNain, tu cu, Trump te phu cu biaceihzung ah tazacuainak ca an va chia cang. Tazacuai ding bakin ready in an um. Amah Trump Facebook hrim ahcun, amah nak mihrut deuh lawngte nih forhnak le, uico sehter timh phun in an faknak lawngte khi hmuh a si.US ram politics umtuning khi, tuan zong ah, Reps pawl cu an ṭhawng, an pical. Republican uar an rak um bak, Kawlram kong hrim zong ah.\nNain, Trump bantuk minung chan a von phanh tikah, khi pi nih Republican a rak aiawh bal vemi tu khi cu tuanbia ah an ichiatchuah thainak a si sual te khomi si.Ka hawikom tampi nih Trump uarmi nan tampi lai. Phundang ah ruat hlah uh. A ti lo tukmi khi cu a ti lo tuk ko ti ko uh, Khrihfa ka si ai ti i ai puum bal taktak maw, hodah a hngal?\nAbortion, Anti-abortion, same sex marriage, khikhi Khrihfa nihcun cozah hruaitu rian ah chiah awk si lo. Pastor pawl rian a si.\nPastor nih an rian an ihngalh ahcun, Trump bantuk ramkhel hlawknak duh ah biaknak hriamnam hmang riangmang in kan zumhnak a thurhnawmtertu minung khi va ṭanh a herh lo zia kan ifiang ko lai\nSaya Rual Thanga(USA):Chin mi Joe Biden tanh tu hna hi’Paw khim nak asi poah ah cun’Thih Sii phulh mi eiding bantuk nan si.


Thantlang Khuapawng Kahnak Thawngpangthar - Chin Eleven News\nChin Eleven News\nThantlang Khuapawng Kahnak Thawngpangthar\nAugust 22, 2021 Lianchin Thang Chin 0\nThantlang-Hakha kar lah kahnak ah Min Aung Hlaing ralhrang pawl tam ngaite an thi, a thi mi an theih khawh tawk ahcun minung 5 leng an si tiah theih a si. August ni 20-21 ah kahnak hi a chuak i, ralhrang minung 5 kan thah hna tiah CDF nih an thanh. A nikhat nak an i kah hi Tahantlang khuapawngah a si i, a thaizing zongah kahnak hi a pehzulh. A tuhi Thantlang khuachung zongah ralhrang tampi an lut cang i, Thantlang khua le a pawngkam Khuate zong ralrin thiam a herh ko.Chin World News Evening\nThawngdang relchap:Russia ah tuah mi International Army Games ah Ralhrangbu a tel ve mi hi Russia nih Ralhrangbu cawlcanghnak a tanpi ti langhternak a si. Ralhrangbu cu August 22 in September 4 tiang Russia ram ah tuah ding mi ralkap pawl thanchonak caah ralkap he pehtlaihmi zuamnak phunphun (International Army Games) ah a tel ve.\nZuamnak an tuah ding mi pawl hi tank thiamnak (tank biathlon), raltuk tilawng thiamnak (sea cup), meithal kah (sniper frontier), vanlawng thiamnak (airbone platoon), ralkap phunglam (army culture) hna a si.\nMah zuamnak hi Russia defence ministry nih a timhtuahmi a si i, zuamnak phunphun pin ah hriamnam zuarnak le thiamnak lei thanchonak (International Military and Technicial Forum, ARMY 2021) zong a tel ve lai. Mah forum ah raldohnak lei seh thiamnak (artificial intelligence) zong langhter a si lai.\nHi kong he pehtlaihin Justice for Myanmar chimnak nawlngeitu Ma Yadanar Maung nih; ralhrangbu nih ramchungah mithah, lainawn ralhrang cawlcanghnak a phunphun a tuah cuahmah lio ah Russia nih ralhrangbu a sawm mi cu an i pehtlaihnak a thuh ning langhternak pakhat a si.\nRalkap lei cawnnak le hriamnam zuar phihnak telin world crime a buar lio mi ralhrangbu tanhpinak pakhat a si. Ralhrangbu cungah Russia thiltuahmi cu ngolter dingin vawleicung ram hna cu kan nawl hna.\nMah ralkap lentecelh zuamnak ah ASEAN nih Kawlram buainak kong hnatlaknak 5 a dirpi mi ram hna zong an i tel. Zuamnak ah a tel mi ram hna cu China, Malaysia, Vietnam, Lao, India le Bangladesh, Israel le Europe in Greek, Cyprus ram hna an si.\nMa Yadanar Maung nih; zuamnak ah ralhrangbu hmunkhat in a tel ve mi ASEAN ram cheukhat le pawngkam ramngan hna nih hin an chim bantukin Kawlram mipi thatnak caah le ralhrang cawlcanghnak ngolter dingin an kan tawlrel piak taktak hnga maw ti ruah awk ngai a si.\nRalhrangbu nih uknak a lak ruangah kan ramchungah thil a cang lio mi nuhrin covo kongah UN nih rianrangin silhnalh piak dingin kan nawl tiah a chim.\nRalhrangbu nih mah zuamnakah phaisa a dih ding hi zeihmanh thanh mi a um lo nain, Sea Cup bantuk raltuk tilawng zuamnak caah tilawng hna cu pacific rili tiang kalpi a hau mi a si caah budget tampi dih ding mi a si.\nMah budget vialte hi covid le harsatnak phunphun kar ah ralhrangbu an doh ruangah ralhrangbu tlaihhremnak le nuhrin covo a phunphun in a tuar lio mi mipi phaisa a si tiah Justice For Myanmar nih cathanh an chuah. Ref; JFM\nThanthlang Peng Nih Ralrin A Herh Taktak Mi Ralhrang Kongah (WARNING WARNING)\nYangon Khuapi In Ral Kan Tho Lai, Mipi Kanmah Lei Ah Kan Dirpi Uh!\nNUG Minister U Naing Thun Aung : A Tuan Le A Tlai Lawng A Si Min Aung Hlaing Hi 100% Kan Tei Lai Ticu A Fiang Cang\nTidim Myonee Palek Sakhan Pawngah Khuasa Mi An Thial Ter Dih Hna\nKhuachung Kahdohnak Ah Ralkap 10 An Thi PDF 1 A Nunnak A Liam\nGood News: SAC Ralhrang Anmah le Anmah An I Kap I Minung 30 Deng An Thi\nKalay Ah SAC Ralhrang Motor Bomb In An Puahhnawh, Ralhrang 8 Leng A Hmun Ah An Thi


Democrat pawl an buai tak tak ko cang hi, Trump nih Election result cu a cohlan duh bak lo; Aruang a chim mi\n2020 election hi mail in ballot lo in pumpak in vote thlak si se tu hi buainak um lo in President ding mi thei a si cang lai, Mah kongah Trump nih he tiah a rak au pi tawn, natein house le state Democrat pawl nawlngeinak state ah mail in vote cu kalpi a si.\nTrump nih a zum lo ning bantuk in thil cang mi tampi a um caah tu hi an buai. US Media zongah zeibantuk tthawngpang hi dah zum ding a si ti zong thei fiang a si ti lo\nWhite House press secretary Kayleigh McEnany nih Press briefing a tuahnak ah, Reporters dang dang nih President Trump concede nak ding kong an hal mi cu a leh duh hna lo.\nPresident Trump campaign nih state dang dang ah Legal Battle ngei lio a si, Court he tiah an nih doh lio ah mah bantuk concede kong chim cu a phung zong a si lo, press secretary Kayleigh McEnany nih a leh kho mi thil zong a si lo\nPresident Trump concede hun tur zawhna ah,nak ding kong bia halnak ah “Election ah transfer of power nan chim ti ka thei, President hi tradition of power fawitei pek a si lo i, presidency hi an cohlan lo, ” tiin a leh hna.\nBarack Obama nih November 10 ah Donald Trump White House ah a sawm i a hnuah zeithan langter a si ti lo\nDemocrats pawl nih Trump’s inauguration ceremony kal tak i President Trump’s 2016 campaign, lakah counter intelligence investigation tuah i FBI pawl nih Mullers probe cu he tiah an buaipi mi kha a si,\nPresident Trump nih Democrats lakah fawitein surrender/na ka tei cang tiin nawlngeinak Biden kut ah chia a tim lo. He tiah Democrat pawl thil tuah mi a doh thluamah lai. Credit-RTK\nBe the first to comment on "Democrat pawl an buai tak tak ko cang hi, Trump nih Election result cu a cohlan duh bak lo; Aruang a chim mi"


Thantlang Thawngpang Kan Thei Thar Mi Cu Lung Thin A Fak Hringhran Ko E – Lai Lungrawn Post\nNovember 10, 2021 November 10, 2021 admin Thawngpang\nThantlang ah inn a Kang chap November 9, Zaan 8:30 PM hrawng in Thantlang khua ah inn a Kang tthan tiin theih asi. Inn hnih hrawng a Kang cang. Tu zawng a Kangh cuah mah lio asi. Zaan a mui tuk i khuai kaa zawn sang hrawng dah a Kangh cu kan thei kho lo tiin a chim chap. Tu an khangh inn cun Thantlang khua ah a Voi(4) nak inn an khangh asi cang The Chin Post.


A Chungkhar Vansang Au In An Um Salai Hre Mang A Umnak An Thei Ti Lo A Poi Ngaingai Nan Hmu Bal Maw? – Chin World News Evening\nA Chungkhar Vansang Au In An Um Salai Hre Mang A Umnak An Thei Ti Lo A Poi Ngaingai Nan Hmu Bal Maw?\nFebruary 3, 2020 Salai Van Chin News\nSalai Mang Hleih Lal (Hre Mang) cu Kawlram i a nu le pa, chungkhat unau he an i chawn biak lonak hi thlakhat leng a si cang. Cu hnu thawk in tuchun ni tiang chawnh khawh loin a um ruangah a chungkhar a nulepa an lungrethei i an vansang ngaingai tiah theih a si. An i chawn lonak thlakhat leng a rau cang.\nCuti i a chungkhar pawl hna nih an pehtlaih khawh lo tikah a rianṭuannak leiah hlathlainak an tuah ṭhan. Asinain a rianṭuannak ah arat lo hi thlakhat leng a si cang tiah a rianṭuannak an pupa (boss) nih a chim. A rianṭuannak zongah hmuh a si lo pinah le a rianṭuannak zongah thlakhat leng a kal ti lo i chungkhar lungrethei vansang au in an um ko.\nCuticun a rianṭuannak lei tiangah hlathlainak tuah in a rianṭuannak ah a kal ti lonak thlakhat leng a si cang i Salai Mang Hleih Lal ( Hre Mang) konglam a theimi le a hmumi nan um sual ahcun a tangleiah pehtlaih khawhnak ding kan chiah i phone number kan chiahmi pehtlaihnak ah chimh chawnh khawh a si.\nSalai Mang Hleih Lal (Hre Mang) hi Falam khuami a si i hringtu a pa min ah Pu Sa Dawn Kap a si i anu min ah Pi Tawk Nei Sung hna an si. An konglam a theimi nih an chimning ah cun Salai Mang Hleih Lal (Hre Mang) a konglam an theih a donghnak hi kan hnu kum December 10,2019 ah a kong an theih a donghnak bik a si. Pehtlaihnak number :Van Pek : 018 370-9563\nFRO : 012 337-0091 FPM-FRO, Malaysia\nSalai Ngun Hei Thianhlun A Hawi Le Nih An Sian Lonak Ca An Ṭialmi Vun Rel Cu Ngaih A Chia Hringhran Ko Mu “Vanram Nuam In Rung Kan Dongte Mu”


Sangau YLA sin Biahalnak °°Tutan Sangau khua YLA nih kan unau pa Kyaw Kyaw a thih nak kong i – Onlinenungak\nSangau YLA sin Biahalnak °°Tutan Sangau khua YLA nih kan unau pa Kyaw Kyaw a thih nak kong i\nSangau YLA sin Biahalnak °°Tutan Sangau khua YLA nih kan unau pa Kyaw Kyaw a thih nak kong i statement nan chuahmi karel cu a poi ngai kati. Aruang cu nanmah sual nan i maimilh long silo in a thimi pa sualnak kawl le thangchiatnak asi tikah hihi Association pakhat or fellowship pakhat nih a ngeihding lungput le ziaza asilo. Cucahcun a tanglei ahhin biahalnak kan tuah hna… i aa pehtlai mi le YLA-Sangau chungtel he friend nih hun kuachin te hna uh.\nQ.1. Ziah Kyawkyaw nih pa can ah aa tlaihmi le fapa can ah a zohtu hna chungkhar cungah bomb an puahnak kong le nga an tlaihnak kong biahal le tuanvo khinh umlo in Chin pa Kyawkyaw sinah sual nan khinh i nan hrem? Bomb puah cu a mah longte in maw a puah i nga cu a char i a ei? a ngai tlaihmi cuteh ho nihdah aa lak? cuhna sinah zei sualphotnak dah nan tuah hna?\nQ.2. Ziah a damlo mi le zuu tha nih a tei cangmi(nan mah nih a chim nanti ning in) nihcun zeitin dah Ti cu a pil khawh i Nga cu a char? Ziah a damlo komi nan hngalhko bu ahcun Ngada charding ah ti cu nan pilter?\nQ.3. Zeitin dah a umnak mi chung le nih an tluntak lioah a damlo(normal sickness) asi anti ko buah a tak cungah fahnak nan pek ngam? Zei proved indah Heartattack in a thi nan ti khawh? Aho Doctor nihdah Heartattack asi tiah prived atuah? Cucahcun YLA-Sangau nih kan una pa Kyawkyaw cungah nan lungput le nan kut thlak mi le nan ca chuahmi zoh tikah miphun thledannak le nehsawhnak lungput in nan tuahmi asi ti in kahmuh. Peng Hlawnceu


Poi Ko Iralring Taktak Kan Hau Cang Hih -\nPalek Pathum CDM Ah Kan Lut Ti’n A Thlithup In Thawng An Lak, Nawlngaihnak la ralhrang kuttang asi mi palek Kyaw Kyaw,Ki Ling,Naing Ki hna cu CDM palek in lem an cang i khuachung ah le ralzaam umhmun hna ah thil sining an hlat tiah theih a si caah mipi hna i ralrin dingin theihternak tuah a si.Crd-the chin post.\nJune 7, TCP Editorial, Taluk Sal ASEAN , June 7, tuni hi ASEAN hruaitu hna le Taluk ramleng vuanci zung upa hna cu Taluk ram ah an i tong lai i Myanmar buainak kong an i ruah lai tiah RFA nih a chim. Myanmar buai hnu ASEAN hruaitu hna cawlcanghning le Taluk cawlcanghning zoh lengmang tikah ASEAN cu Taluk sal menmen pei a rak si ko hi ti a lang chin lengmang.\nCuticun Myanmar ram cu zaukphung le khongton uknak cawh hrup in ralthuam phoih ralbawi rual nih an uk lai. Hihi Taluk le ASEAN duhning a si. Atu i Thailand PM pa khi ralbawi a rak si cu mu! Ram a buai tuk tiin nawlngeihnak a lak le thla 6 chungah thimnak ka tuah lai a ti. Thimnak a tuah i amah party nih teinak an hmuh le a ralthuam i phoih in PM a tuan huar ve ko khi! Mah phun khi MAH nih a duh tuk vemi cu a si.\nMah bantuk khi a si khawhnak dingah Taluk le ASEAN nih MAH cu a si khawh chungin an bawmh lai. Thiamnak lei in, hriamnam lei in, tangka lei in an bawmh ko lai. Crd-the chin post.


Phungki Sianginn Ah Pathian Bia A Chimtu Hna Tazacuai An si ( Video) - JM News\nPhungki Sianginn Ah Pathian Bia A Chimtu Hna Tazacuai An si ( Video)\nSocial Media ah a hung linsa ngai mi, sagiang ramthen phungki sianginn pakhat ah Father pa hruaimi Khrihfa hna tuahsernak cu Buddhist pawl lak ah a linsa ngai buainak biatak te in a hung chuak. Hika phungki sianginn ahhin Khrihfa Pathian riantuan pawl mawtaw pathum he an ra, minung cu 10 hrawng an si, phungki sianginn ah ummi ngakchia pawl Christmas laksawng pek kan duh hna an ti caah tuahnak nawl kan pek mi hna asi. Nuamnak men men in chriatmas hlasak nak an tuah lai tiah ruahchannak kan ngei a cung lei ka kai lo caah Pathian bia an rak cawnpiak mi hna ka thei lo tiah Phungki saya pakhat nih a chim. Nawl kan pek mi hna nak leng in a hleihluat in le aluan deuh in a tuah phungki nu tete zong telter lo ding in kan chimmi asi tiah a chim.\nHi kongkau hi Buddhist pawl nih tazacuai ding in an aupi caah hruaitu Father pa tazacuai asi lai, Hi Video ah mipi tampi an thin hun “ Father pa nih khirhfa cawnpiak nak a ngeih hna hnu hna ah thlacamnak ah a chimmi bia zong a hnu i azulh ter hna, mah cucu a tawinak in hitihin asi.\n“ Anun mi Pathian,kan sualnak a tam caah Jesus Pathian vailamcung ah nunnak pek in a kan thih piak caah kan I lawm, Jesus pathian cu a kan khamtu Pathian asi tiah kan zumh in kan cohlang tuni thok in zungzal umnak Vanram ah Jesus dawtnak thawng in kan hmuh ve lai caah kan I lawm, Jesus cu kan nunnak siangpahrang asi kha kan zumh tiin a chimter hna.”\nA tanglei Video in kan rak tar chih in rak zoh ve, hi kongkau hi Social media ah phawtzamh asi hnu kawl pawl an buai taktak tazacuainak tiang a hung chuahnak hi asi. Nangtah zeitin na ruah ve phungki sianginn tiangtiang hi bantuk cawnpiak nak va tuah cu an luan deuh na ti maw asilo ah tuah bak a herh mi asi ko tiah na ruah ve maw ?\nPhungki Sianginn Pathian Biak Chimtu Tazacuai Asi ( Video)


Thawngṭha: Manipur nih Myanmar ralzaam bawmh rih dingin bia a khiah - THE CHIN EXPRESS\nThawngṭha: Manipur nih Myanmar ralzaam bawmh rih dingin bia a khiah\nIndia ram, Manipur state khualipi Imphal ah Citizens Committee Manipur (CCM) nih “Atu lio Myanmar boruak: Manipur nih bawmhnak kong” timi tlangtar in meeting a tuah i “Myanmar ralzaam pawl cu kan bawmh rih ko hna lai” tiah bia a khiah.\nManipur state Moreh khua cu Kalay, Tamu he aa rimi si caah Myanmar rammi, ahlei in Chinmi tampi Manipur ah an zaam.\nMeeting a kaimi pawl nih atu lio Myanmar mipi tuarnak kongah an ngaihchiatnak kong an chim cio hnu ah Myanmar ramri um Manipur state khuate ah a hung zaammi pawl cu kan bawmh rih ko hna lai, tiin bia an khiah hi si.\nMyanmar ralzaam pawl bawmhnak caah Manipur mipi sinah tangka bawmhnak kan halpiak hna lai, an ti.\nMyanmar ralzaam pawl Manipur state, Moreh khua ah an phak lio\nManipur mipi le Myanmar mipi cu hlan lio tein aa dawmi le aa rak bawmmi kan sinak kong zong meeting a kaimi pawl nih an chim.\n“Myanmar mipi harnak fak chinchin an ton caah kan ngaihchia tuk, cucaah Manipur ah a hung zaammi pawl cu bawmh hna dingin meeting a kaimi vialte kan lungtling dih. Bawmtu committee kan dirh i Professor Amar Yumnam nih a hruai lai,” tiah meeting dih hnu ah cathanh an chuah.\nCCM Chairman Pu Radhabinod Koijam (Manipur Vuancichoh hlun)\nAn ram hremnak ruangah a zaammi Myanmar ralzaam pawl cu kan minung hawi zawruahnak te he bawmh hna dingin India cozah hruaitu Prime Minister zong kan chimh lai, tiah meeting ah an khiah fawn.\nCun, Myanmar ralzaam bawmhnak tangka donnak caah CCM Facebook page kan ser lai i Imphal Human Rights Alert bank account kan hman lai, ti zongin bia an khiah.\nMyanmar ralzaam bawmhnak a hramthoknak caah CCM Chairman Pu Radhabinod Koijam (Manipur Vuancichoh hlun) nih Rs 50,000 (Kawlram ting 9) a hlut.


CNA Ralkap Kyaw Zan Le Tin Tin Hlaing Lawmhpi Cia Hna Usih. – The Cherry Par\nCNA Ralkap Kyaw Zan Le Tin Tin Hlaing Lawmhpi Cia Hna Usih.\n“Kyaw Zan le Tin Tin Hlaing” Lawmhpinak Caah, Bawipa a țha tuk, Kum dongh lai te ah kan ralkap chung veve in “Lehthah Țhit-um Thlacamnak “ sunglawi taktak in kan tuah. Caan sunglawi a kan serpiaktu Pathian a min kan thangțhat!\nRalkap a țuan vevemi an i țhit-um hi a țha. zeica’h tiah Dothlennak rianțuan timi hi a fawimi a si lo caah a ingțuar bal cangmi lawng nih hmuhthiam theihthiamnak an i ngeikho deuh. An chungkhar fek sehlaw ram le miphun caah bochan awktlakmi siko hna seh.\nBawipa atha, nan dih lak tein kan lawmHpi hna i, Pathian tu nih lam hruai le kilveng zungzal ko hna seh! Bawipa nih chungkhar nuam ah ser hram ko hna seh, bochanmi nusaltha le pasaltha ah ser hram ko hna seh.\nAn pang par tamHmi hrimhrim kha ai dawh tuk ka uar tuk, hi pangpar hi Camp Victoria pawngkam a ummi ram pangpar an si ko, phaisa dih hau lo tein Pathian nih aa dawhtukmi pangpar a kan pek.\nMah Pathian bia in thazaang vun lak ve hmanh a tha kho tuk hringhran. Pathian Bia, I Samuel 30:6., “Cun David cu a lungre a thei ngaingai; zeitintiah mi vialte kha an fapa hna le an fanu hna kongah khan an ngaih a chia ngaingai caah mi nih khan amah kha lung i cheh awk an ceih lengmang. Sihmanhsehlaw David cu Bawipa a Pathian ahkhan aa hrim țhan.” And David was very troubled because the people talked about killing him with stones. For all the people were very angry in their sorrow for their sons and daughters. But David got his strength from the Lord his God. (NIV)\nTulio caan cu Covid 19 pulrai nih kan vawlei pi a den cuahmah lio, vawlei minung vialte nganfak in kan um lio a si. March thla zarh dongh in Union of Myanmar nawlngeitu nih mibu ton kham a si caah khrihfami hna nih Pathian thangțhat pumhnak kan ngeihmi poh kham le phih a si ve. Nihin incun thla 7 pinlei kan hung phan cang, ram dang le khuapi lei ahcun mah le khrihfabu cio in Online pumhnak le caanhmannak tuah a si, nain khuate lei ahcun Pastor le khrihfa upa pawl thlacamnak dah lo cu zeidangdang in caan hmankhawh a si lo. Covid 19 ruangah minung tampi nunnak a liam, mi tampi zawtnak ruangah thinlung rethei thaba in um cio a si, thaizing kongah lungre a thei cio hna, cu ticun kan nunnak ah țihphannak nganpi he caan kan hmang cio hna. Hi lio caan ah Divid nih a tonmi chungin 1Samuel 30:6 nak ah a țialmi “Bawipa Pathian ah thazaang thar la usihlaw, ihriim usihlaw kan tinhmi kawltung lei ah kal hna usih tiah” thazaang thar la ți dingin kan sawm hna.\nDavid cu Israel siangpahrang caah prophet Samuel nih thiti a thuh i a thimmi a si ko nain, hmakhat te ah siangpahrang țhutdan ah țhut ding Pathian nih a sianh lo. Saul siangpahrang nih David nunnak lak dingah a kawl i a dawi lengmang, David cu siangpahrang ah thim a sile cangka in nunnak himnak ding caah tlik le lek in caan a hman a tam ko, khuamaw caan ah lungkua le horthuk hna ah aa thup, cu bantuk lio ah ti hal le rawlțam in a um caan zong a um rih. Bawipa mithim David nunnak ruah tik ah lungfian a har ngai ko. Kan i cherhchanmi 1 Samuel hi Filistin ram ah a zaam i aa dawr lio ah Daivid cung a lungmi lungretheihnak nganpi a si. Saul siangpahrang nih a dawi lengmang caah David nih .,”Hi tihin cun nikhatkhat ah Saul in ka nun a lak taktak te ko lai. Cu caah miphun dang ram a simi Filistin ah zaam ning law Saul nih ramdang ah a zaam cang timi thawng a theih tik ah a ka dawi ti lai lo i ka nun a him lai “ tiah khua a ruat. Cu bantuk cun ralkap 6000 le a nupile pahnih hna le a fale hna he Filistin ram Gath siangpahrang a simi Maok fapa Akhish sin ah a zaam i , Akhish zong nih a cohlan caah Ziklag khua a pek, Ziklag ah kum khat le thlali khua a sa. Nihin tiang zongah hi Ziklag khua cu Israel ram chungah telh a si lan.\nZiklag a um chungah ral a tu lengmang i an minung a thah dih tawn hna, an ngeihmi a lakmi chungin siangpahrang Akhish sin ah a put tawn. David nih ral a tuk tawnmi hna hi Geshur mi, Girzi mi, Amalek mi hna an si. Saingpahrang Akhish nih zei ral dah na tukmi an si tiah bia a hal tik ah David nih Judah ram Negeb le Ken mi hna Neged tiah a ti tawn tik ah siangpahrang Akhish nih a zumh chin lengmang. Nikhat cu Ashish le a ralkap pawl nih Israel pawl tuk dingah an i tim i David le a ralkap zong raltuknak i kal ve dingin an sawm hna. David zong nih nawl el lo tein kal ve dingah a ralkap pawl he an i tim. Ral ram an phanh tik ah Akhish ralkap bawi hotu hna nih David le ralkal pawl cu kan sin kal lo ding, zeitintiah “Israel nu pawl nih Saul nih a thongthong, David nih a sangsang a thah hna tiah hla an phuahmi pa kha a si lo maw. “ kan zum lo, kan sin ah kal hlah seh an ti. Siangpahrang Akhish nih a ralbawi pawl chimning bantuk in David cu an sin kal lo ding le zingka tein Ziklag lei ah tlun dingin a biakchawnh.\nDavid le a ralkap pawl Ziklag lei ah an kir i, Ziklag an phak tik ah Amalek pawl nih Ziklag cu an rak hrawh i an duah dih, David nupi pahnih hnale a fale thok in minung vialte an kalpi dih hna … David le a ralkap pawl nih hi thil an ton tik ah an ngaih a chia ngaingai i fak pi’n an țap. David ralkap pawl nih David cu lung in cheh i thah dingin bia an i ceih a theih tik ah Davih cu a biakmi a Pathian sin in thazaang thar a la (or) aa hriim. Cu ticun aa hrimh hnu ah a tlangbawi angki i hruk in Pathian sin ah thla a cam i Amalek mi pawl ka do hna lai maw, teinak ka hmu lai maw tiin” Pathian a nawl. Pathian sin in biaphuan a theihmi cu,” Kal law do hna, na tei hna lai” ti a si. David le a ralkap pawl cu hriamnam an i serh i Amalek mi pawl doh ah an kal i Pathian nih teinak a pek hna. A dawt bikmi a nupi pahnih hnale a fale hna lengah hranchaw an lakmi dihlak a lak țhan dih hna.\nKan Bawipa Jesuh Khrih calvary vailam cung i a intuar lio i inkhawhnak le teinak tiang a phanh tertu cu Gethsemane dum ah a Pa sin in intuar khawhnak teinnak țhawnnak thazaang thar a laknak aa pumpeknak in aa thokmi a si. Nihin Covid 19 ruangah maw, a phunphun ruangah maw lungre a theimi vialte hna Jesuh nih “Re a theimi le thil a ritmi vialte hna ka sin ah ra tuah uh, dinhnaknak daihnak kan pek hna lai” tiah a kan ti. (Mtt. 11:28) Hawidawt na phorh a rit tuk maw, na lungre a thei tuk maw? David cu a zumhbikmi a ralkap hna sin in lung in cheh i thah ding an timh lio, a thil a rihtuk lio ah Bawipa Pathian sin in thazaang thar a la, aa hriim i a mission a pehzulh bantuk in kan nih zong kan biak Pathian sin in thazaang thar la hna usihlaw kan tinhmi lei ah kal hna usih. Bawipa Pathian nih thluachuahnak kan pekpiak ko seh! Credit: Pastor Tluang Hre\n← Breaking News: Timit Hrawng Muih Hnu Ah Nungak Muidaw Pumrua Tha Tungtai Rem Taktak Aa Chawk Mi An Hmuh Lengmang\nZualko: Vaal Andrew Bawi Mang Sawmhal Nih Ruah Lo Tuk In Mual A Kan Liam Tak →


Leicung ramkhel minthang ICG nih zei ruangah atu bak hriam ai tleihmi CDF hi Kawl ralkap ningzak in a tuah khawh timi a ttial - TIMES OF CHIN NEWS\nLeicung ramkhel minthang ICG nih zei ruangah atu bak hriam ai tleihmi CDF hi Kawl ralkap ningzak in a tuah khawh timi a ttial\nPosted By: thawngthawng September 13, 2021\nLeicung ramkhel minthang ICG nih Kawlram buainak kong a ttial, cu ahcun zei ruangah atu bak hriam ai tleihmi CDF hi Kawl ralkap ningzak in a tuah khawh timi a ttial. A ruang cu (1) Chin cu ramvai miphun an si. Pa nih meithal kah an thiam, zenthawng kongkau theihhngalhnak an ngei, an ram hmunhma an thei\n(2) Ramri ah Lai meithal le zenthawng cawk awk um (3) CDF hnu lei hriam kong theihtlaihnak siseh, hriam in siseh a bawmchantu CNF a um (4) CDF mino pawl hi Ne-Ya-Yu a rak i celh pengmi an si (Capo in van telhmi 🙂) Credit: Lian Bawi Thang\nRelchih >>>> Jesuh A Ra Zau Lai, Timh Cia Tein Kan Um A Herh\nJesuh nih cun, “Ngaihmanh ka ra zau lai. Mi kip an rianttuanning cia ah pek awkah ka laksawng cu ka rak i put lai.( BIATHLAM 22: 12). Asinain, cu ni le cu caan cu zeitik ah dah a si lai, ti kha ahohmanh nih an hngal lo, Fapa zong nih a hngal hlei lo, Pa lawnglawng nih a hngalh( MATHAI 24:36). Cu ruangah cun nannih zong timh cia tein nan um zungzal awk a si, zeicahtiah Mi Fapa cu nan i rin lo caan ah khin a ra ko lai.( (MATHAI 24:44).\nKan Bawipa Jesuh nih ka ra zau lai tiah a kan ti. Ka ra zau lai ti a sullam cu tuan ah ka ra lai, a rau ti lai lo tinak a si. Cun mi kip an rianttuanning cio ah pek awkah ka laksawng cu ka rak i put lai a ti fawn. Mi kip an rianttuanning cio ah pek awkah kan laksawng ka ra i put lai ti a sullam cu Kut lawng le tak lawngin ka ra lai lo, nan ttuan man pek awkah thil ka rak i ken lai tinak a si. Kan Bawipa Jesuh cu a bia bantukin a ra zau ding a si caah timh cia in kan um a herh ngaingai.\nZeitindah timh cia cun kan um lai? Pathian he i hawikomh in kan nung zungzal lai( GENESIS 6:10). A zungzal in kan i lawm lai, a zungzal in thla kan cam lai i Pathian kan thangtthat lai.( 1THESALON 5: 16- 17) Hlawknak le miaknak, thluachuah van luh hmuh le tinco caan lawngah i lawmh le thlacam le Pathian thangtthat le Bible rel khi a si lai lo. Sunghzathlaknak ton caan le ngaihchiatnak ton caan le ttahnak mitthli ton caan zongah Bawipa remruat a si ko tiin Pathian thangtthat, Bibble rel, i lawmh i thlacam zungzal khawh khi timh cia tein um cu a si ko.( DANIEL 6: 10).( LAMKALTU 16: 23-25).\nPaul nih,” Zeithil nan tuah paoh, minung caah si loin Bawipa caah ka ttuan ti lungput ngei in, nan lungthin dihlak in ttuan u.Bawipa nih nan tuan man an pek hna lai kha philh hlah u, a mi ca i a chiahmi laksawng kha an pek hna lai. A rian nan ttuanmi Bawi taktak cu Khrih kha a si,” a ti .( KOLOSE 3: 23-24). ( EFESA 6: 7-8) Zumtu cu ttuan man laksawng pek ding kan si caah kan ttuan mi rian paoh Bawipa caah a si ti lungput ngei hna usih law lungthin dihlak in ttuan cio ko hna usih. Kan Bawipa Jesuh bia bantukin ttuan man laksawng pek kan si hrimhrim ko lai. Pek tuan le pek tlai lawng a si ko. Bawipa bia cu a tling zungzal, a kan deuh hrimhrim lai lo.\nAmahbelte kan Bawi Jesuh nih, ” cu ni le cu caan cu zeitik ah dah si lai,ti kha ahohmanh nih an hngal lo, Fapa zong nih a hngal lo, Pa lawng nih a hngalh. Cu ruang ah cun nannih zong timh cia tein nan um zungzal awk a si, zeicahtiah Mi Fapa cu nan i rin lo caan ah khin a ra ko lai,”a kan ti caah timh cia le ralring tein Kan Bawipa Jesuh rat lainak cu hngak zungzal ko hna usih. Timh cia le ralring tein a ummi hna lawng nih ttuan man laksawng cu Kan Bawi Jesuh Khrih sinin hmuh a si te lai. Careltu nan dihlak cungah kaa lawm. By David Thangen\nCDF- Thantlang Le Ralhrang An Kap Than Hliam A Tuar Mi Zong An Um Cang\nThantlang CDF Le Ralhrang Pawl Fak Tak In An I Kap Than\nMai.Cherry Htet An Tlaihnak Kong Le Thawngthar Kan Theihmi\nPu Henry Van Thio Kong\nRalhrang An Mah Le An Mah An I Phomh, Tam Lak An Thi Cang


AA Hriamtlai Nih Salai Aung Soe An Tlaih Nak A Ruang Le KACC Nih Zeidah A Tuah – Chintanbo\nAA Hriamtlai Nih Salai Aung Soe An Tlaih Nak A Ruang Le KACC Nih Zeidah A Tuah\nAA hriamtlai nih an tlaih mi Salai Aung Soe cu thla 4 hnu ah an thlah than cang.AA hriamtlai nih an tlaih mi Chin pa Salai Aung Soe cu thla 4 le ni 16 hnu ah an thlah than i, dam tein Paletwa a phan, tiah kan theih.Salai Aung Soe hi 2020 July 29 ah AA hriamtlai nih an tlaih i, 2020 December 15 zaanlei suimilaam 1:00 hrawng ah an thlah than hi a si. “Salai Aung Soe an tlaih hi thla 4 leng a rau cang. An tlaihka le an hren chung vialte AA hriamtlai upa hna nih kan tlai lo tiah an i pheh peng.\nZei si poh ah, KACC nih Salai Aung Soe a luat than mi kong ah chungkhar ai-awh in kan i lawm i, a luat nakding ca ah a kan bawmtu vialte cung zong ah lunglawmhnak kan langhter,” tiah KACC nih 2020 December 16 ah cathanh an chuah.“Chin Ramkulh Paletwa Peng le Rakhine Ramkulh chung ah ralkap le AA hriamtlai hna buaibainak chirhchan in a ruang um lo le sualnak a ngei lo mi khuami tlaih mi hna Myanmar ralkap nan si zong ah, AA hriamtlai nan si zong ah a ran khawh chung in kan thlahpiak hna u, kan in nawl,” tiah cathanh ah an tialchih.\nHi kong ah KACC le RRCCI in Chimphuannak Nawlngeitu Mai Nang Wai nih, “December 12 lio ah khan AA lei nih Salai Aung Soe chungkhar a thli in an rak chawnh hna i, kan rak thlah lai an ti. Cu tik ah chungkhar nih aa naihniamnak bik tiang an va don i, December 15 chun suimilaam 1:00 ah Paletwa a phanh hi a si. Atu tiang ahcun hliamhma a ngeih le ngeih lo zong kan thei rih lo.\nKan theih ning ahcun a dam ko an ti. Amah he bia kan i ruah kho rih lo i, zeihmanh tling tein kan thei kho rih lo,” tiah The Hakha Times ah a chim.Salai Aung Soe le a hawile minung 3 cu AA hriamtlai nih July 28 ah an rak tlaih hna i, a hawile cu tuan ah an thlah than hna nain, Salai Aung Soe cu thla 4 hnu lawng ah an thlah hi a si, tiah kan theih. Credit: The Hakha Times pages\nA Pi nih Blanket Puan Pakhat Te A Chiahtaak Mi Hmangin Minutes 2 Chung ah Mirum Tuk ah An I Chuah Colh\nRalthawh Dingah Tuluk A Ready : Tuluk President Xi Jinping nih Tuluk ralkap pawl cu a herh caan poah ah raltuk kawh dingah ready tein


CYONA Chin Person of The Year 2019 cotu Mai Thin Yu Mon konglam tawi le mi nih an hmuhning | The Chin Express\nHome Chin CYONA Chin Person of The Year 2019 cotu Mai Thin Yu Mon...\nMai Thin Yu Mon cu 1988 November 11 ah Pu Kyaw Nyein le Pi Tial Kai nih Hakha khua ah an rak hrin. Unau chuahpi pali lak ah fa upa bik a si. Tangcheu in tangriat tiang No.3 Basic Education High School, Pyidawtha, Hakha ah a kai.\nHakha Y.M.C.A ah mirang ca tangriat tiang a cawng. Tang 8 a cawn lio ah Ministry of Education nih Kawlram huap in a tuahmi ခ်င္းျပည္နယ္ ဘက္စံု ထူးခၽြန္ေက်ာင္းသား ပထမဆု ၊ ခ်င္းျပည္နယ္ စာေပပညာ ထူးခၽြန္ေက်ာင္းသား ပထမ ဆု a rak hmu.\nKum 2012 ah Yangon University of Foreign Languages ah M.A ( Teaching English as a Foreign Language ) degree a la. Kum 2012 ah Yangon University ah Postgraduate Diploma International Relations le Kum 2013-2014 ah Yangon University thiamthiam in Postgraduate Diploma in Business Law a dih.\nMaster degree a tuah pah ah Chin mino hna caah platform ser aa zuammi Chin Youth Forum ah pumpek in a rak cawlcang i Chin mino hna a funtom kho dingmi Chin Youth Network dirh khawh nak ding zong ah a rak cawlcang mi a si.\nMaster kum khat nak a kai lio ah The Kumudra Journal i International News Section ah News Translator part-time in a tuan. Master degree a lak hnu ah Euro-Burma Office ii Project Achievement Study Team ah part-time evaluator a tuan.\nKum 2010 in 2013 tiang sianginn a kai pah in Chin Literature and Culture Committee le Lai Sianghleirun Sianghngakchia Bu cawl canghnak pawl ah hruaitu dirhmun in a rak i tel. Tlangcungmi miphun dang hna an intuar nak, abikin kahdaihnak le ralzaam hna caah chimrel a herhnak ah miphun dang mino hna he rian tuan ti nak zong ah a rak i tel.\nChin miphun hna i a voihnihnak tonpumhnak a si mi 2013 ah Chin ram, Hakha khualipi ah tuahmi Chin National Conference tuah nak ah Co-ordinator pathum lak ah pakhat ah thim a rak si.\nChin National Conference thok in Peace process ah CSOs leikam hrihhruai nak ah biatak in arak i tel. Kawlram a cozah le tlangcungmi hna kahdaih biaruahnak ah Chin miphun aiawh in Social sector, Land and environment sector hna ah i teltum in rian a ttuan.\n2016 thiam thiam ah Asia ram 14, tlangcung mi hna ca ah rian a tuanmi Asia Indigenous Peoples Pact i Executive Council ah mino hna ai awh tu ding in mino hna nih an thim. 2016-2020 tiang tuanvo a la ding a si.\nCu tuanvo a lak lio ah cun Asia ram pawl i a ummi tlang cung mino hna thanchonak caah tinh mi Asia Indigenous Youth Platform ser nak ding caah UNESCO, UNDP le AIPP le hawi kom Asia tlang cung mino hna he an tuan cuah mah lio a si.\nMai Thin Yu Mon kong he pehtlai in Chin mino cheukhat le a riantuantti hawi hna an aanka cheukhat\n“She’s one of the most inspiring, and energetic women I have ever known of and I am so proud of being a friend of hers . I hope that she can continue to achieve in meeting the needs of the communities she serves.” — Crystal WhiteCrystal (RISE, Program Manager)\n“Mai Thin Yu Mon hi sianghleirun bu cawlcanghnak tein ka theih mi a si. Kan lainu lak cun a nusal , thil atuah ngam/ a chim ngam, mi ralttha a si. Tuchan Chin mino kanmah pawl nih kan i zohchun peng mi Idol pakhat a si.” — Salai Van Hlei Thang ( Former Central LSSB Secretary)\n“Arian a upat tuk mi a si. Rian atuan mi cung ah dawtnak lungthin ngei taktak in aa pumpemi a si. Nu a si na in zapi zaran pa nak in bochan awk atlak deuh.” — Mai Dawt Hnem Par Zathang ( Finance & Admin Assistant, CHRO Office, Hakha )\n“Mai Thin Yu Mon hi 2013 Chin Youth Forum ihsin ka rak thei thok. Culai ihsin a active zetmi le mi kaihruaitu a rak si zo. Cun, khami kum thotho ih Chin National Conference khalah, Education thupi relnak ah facilitator a rak ttuan: kum note si-in a fit zetmi Chin Mino Numi a si. CHRO ihsin Chin miphun hrang theitawp suahin a ttuan zomi pawl ka hmuh le ka theih tikah ropi ka tiin, ka upat zet.\nTu ah, Chin CSOs Forum Central Committee ah hna mallai kan ttuan tlang phahih, a teimaknak le a zuamnak pawl, a mizia le a lungput pawl ka thei deuhdeuh ih ka rinsan sinsin. Hna tampi a ttuan rero in, dinhmun ttha zet tla a ngah vivo ko nan tangdor le mithmai pante’n zokhal a biak le a pawlkom thei ringring hi a nun ihsin zir tlak zet ka hmuhmi a si.” — Salai Van Thawng Thang ( Vice President, Chin Students Union,Kalay & Advisor of Chin Students Union, Myanmar)\n“A mah pen Chin Person of The Year 2019 a ngah tak ngaih bang mah mah a et teh tak numei khat hi. Et teh tak ki cih na ah gal sung ah hak sat na tuak mi te kiang ah a tha bang sit lo in a hih na hi.” — Muan Cing ( Program Assistant, POINT )\n“Chin mino le, Chin nu hna i bihzunmi kan arfi a si.” — Salai Ram Tinthei (Australia)\n“She is brave, intelligent and beautiful.” — MaiaungYaung@ YoungNge (UD Directorate of Hotels and Tourism , Hakha)\nNote: Mah post hi Mai Thin Yu Mon pumpak lungtlinnak/siannak laak hnu ah postmi a si.\nHi post hi zuhlo/chap lo tein media le adangdang ah Copy&Share&Translate tuah khawh a si.\nCafangfonh kaa palh sualmi cungah careltu nan zate ngaihthiam kan hal hna.#\nCongratulations The Lady TYM\nMalaysia nih Kawlrammi telhin ramdangmi 70 a tlaih hna\nAsia Hniang Zi - July 24, 2019 0\nJuly 22 ahkhan Johor Bahru state ah Malaysia lahwahkah le palek online game celhnak inn ah tlaihkhihnak an tuah i Kawlrammi telhin...\nSangte le a fanu an kawl hna lio asi, Laitlang a nulepa zong Yangon an ra lai\nChin Tial Lian Thang - July 25, 2019 0\nMai Thawng Za Sang @Sangte cu a pa Pu Nei Vum le a naule pawl lungtlin pinak in Yangon um Falam Mino...\nMalaysia nu nih phungninglo ramdangmi a kilven hna ruangah RM420,000 dan an tat\nAsia Hniang Zi - September 20, 2019 0\nSepang: Electronic thilri zuarnak company ah assitant manager a ttuanmi Malaysia Tuluk nu cu biaceih zung nih phungninglo ramdangmi 84 a kilven...


A SUNGLAWITUK MI THAWNGPANGTTHA A CHUAK HOI, MAH CU ALO HOI AI – The Chinlung Post\nThawngpang tthatuk a chuak. Kalaymyo ah a um mi Ralkaap (20) hna cu an hriamnam, Meithal he CDM tuah ding in an zaam tiah Spring Revolotion nih a tarlangh. Atu a zaam mi ralkap pawl hna hi cunglei an pu le nih Kalay pengkulh khuate, Tharsi le Thohcian khuate hrawng ah Duty ding le ral vennak tuah ding in an thlah mi hna a si. A si nain an dihlak in an Meithal he CDM tuah ding in an zam dih ti asi.\nAtu hi ralkap dang pawl nih Motor le minung thazaang tam ngai in an kawl cuahmah hna tiah Spring Revolution nih cun a langhter chap.Hi ralkap (20) leng hna hi an zaam hlan ah CDF Kalay sin ah pehtlaihnak an tuah cia cang hna, kan zam lai tiah CDF sin ah theihternak an tuah cia fawn cang tiah a langhter chap. Hi thil hi nihin ah a cang mi a si.\nSpring Revolution timi nih a tarlnagh hnu ah National Unity Government-Information Team timi le media dangdang nih copy an hun tuah colh len cio cang. Ralkap (20) hrang an Meithal, ralram kalnak hriamnam he an zaam timi cu ram mipi caah thawngpang tha taktak a si. Tulio hi ralkap chung ah a zam mi an tam caah, a si khawh chung in tlaihhren nak zong an tuah len ve ti asi.\nThawngpang dang:China nih ASEAN kongkau ah rian a khinhmi China’s special envoy to ASEAN Affairs Sun Guoxiang cu SAC sawmnak bantukin Myanmar ah a ra i August 21-28 tiang a caam. SAC chairman Min Aung Hlaing le ralbawi dang hna he tonnak an ngei tiah China nih a thanh. Myanmar ah China palai Sun Guoxiang a ratnak le ralbawi hna he an i tonnak kong hi SAC lei nih cun thanhnak tuah loin an thuh.\nAsinain China nih vawleipi theih in a phuan diam. China palai hi Ming Aung Hlaing, Wuna Maung Lwin le Ya Pyih hna he an i tong. China palai nih cun China-Myanmar hawikom sinak hi Myanmar rammi dihlak caah a si bantukin atulio buainak hna hi hman liomi phunghrampi chungah ramkhel tonbiaruahnak ngeih in tuahremh dingah kan i ruahchan tiah a chim.\nCun China nih ASEAN hnatlaknak 5 cu an cohlan nain ramchung buainak kongah ramleng lei i thlak cu kan cohlang kho lo, asinain ramkip hna he i bawm in democracy le remdaihnak a um khawh nakhnga kan in bawmh hna lai tiah a chim fawn. Covid rai dohnak le ngandamnak dangdang zongah bawmhnak kan in pek hna lai tiah Chin palai Sun Guoxiang nih cun SAC ralbawi hna sinah a chim. TCP\nSAC PHU NIH AN THUH NAWHMI, TULUK NIH VAWLEIPI THEIH A PHUAN DIAM


Breaking News; CNDF Le Ralhrang An I Kap Ruangah – The Cherry Par\nBreaking News; CNDF Le Ralhrang An I Kap Ruangah\nIndia-Myanmar ramri ah CNDF le SAC ralhraang an i kap, khuami an zaam dih!\nChin Ramkulh, chaklei laitlang India-Myanmar ramri, Satawm khua pawng ah CNDF le SAC mithat phu hna karlak ah kahdohnak a chuak tiah theih a si.\nHi kong he pehtlai in Satawm khuami pakhat nih, “Nihin zing suimilaam 10:00 tluk ah an i kap. An i kahnak hmun hi Satawm khua in falung pathum hrawng a hlanak ah a si. Mi zeidah an I kah ti cu fiang in kan thei lo nain, CNDF le SAC mithat phu an si ko lai tiah kan ruah. An i kahnak a daih bak in khuami a tam deuh cu India ram lei ah kan pet,” tiah a chim.\nSatawm khua hi Falam Peng chung ah a ummi a si i, a inn in inn 60 leeng a si. Hi kahdohnak ah minung pazat dah an thi i, pazat dah hliam an tuar timi CNDF nih an thanh rih lo ca ah, kan rak langhter rih lai lo.\nPDF-Tamu nih SAC sin ah aa bawm mi Meitei hriamtlai ralrin an pek hna. People Defense Force (Tamu) nih SAC mithat phu sin ah aa bawm mi Meitei miphun hriamtlai hna cu SAC he rian an tuan tinak le an i bawmhnak cu a ran khawh chung ngolh ding in 2021 September 17 ah ralrin peknak cathanh an chauh.\nCathanh an chuah mi chung ah, “Sagaing Ramthen, Tamu peng chung ah a ummi, Meitei (UG) cu SAC he rian an tuan ti, an i bawm. Kan peng chung ah a um mi Meitei miphun nih, i thawh rianmang in SAC he nan tuanti nan i bawmh mi hi a rannak in rak ngol uh. Nan ngol lo ahcun, Myanmar ram democracy kan hmuh ding a duh lo mi miphun nan si tiah kan in pom hna lai.\nAtu dothlennak zong hi kan dih deng cang ca ah, kan tei tik ah Myanmar ram chung ah umnak nawl kan in pe ti hna lai lo. A ran khawh chung in rak ngol uh tiah nolh kan duh,” tiin an tial. Meitei miphun hna hi Manipur pawngkam ah a ummi an si i, U Ne Win chan lio ah Ne Win nih Chin miphun chung miphun pakhat ah a chiah i, a pom mi hna an si. Credit: The Chin Post\n← Min Aung Hlaing cu kan ral ah hei chia ko usih. Min Aung Hlaing dawt le thlacam piak hi soisel awk a si rihlo!\nHakha Le Thantlang Karlak Ah Ralhrang Pawl Cawlcanghnak Cu Fih A Nung Tuk Hringhran! →


Samdech Hun Sen Le Min Aung Hlaing He Zeidah A Lawh Te Lai! – The Cherry Par\nSamdech Hun Sen Le Min Aung Hlaing He Zeidah A Lawh Te Lai!\nASEAN CHAIRMAN CAMBODIA TANGAH MYANMAR ZEIDAH A LAWH TELAI !\nA hmasa in ASEAN (Association of South-East Asia Nations) tuanbia tawi ka chim ta lai. ASEAN Bu hi Aug. 8, 1967 ah ram nga (Indonesia, Malaysia, Philippines, Singapore le Thailand) hna nih an rak dirh. Jan. 8, 1984 ah Brunei; July 20, 1995 ah Vietnam; July 23, 1995 ah Laos le Myanmar; April 30, 1999 ah Cambodia tiin an hung luut hna i, atu ahcun ASEAN cu member 10 umnak bu asi. ASEAN i a Motto cu, ” Fuh-panhmi pakhat, Chuah-kehnak pakhat, Mibu bukhat” (One Vision, One Identity, One Community) ti asi. ASEAN a dirnak tungpi pathum (three pillars) hna cu; Political and Security Cooperation, Economic Cooperation le Socio-cultural Cooperation an sive.\nASEAN chungtel hna nih Chairman tlaih hi kum fate an i chawng lengmang. 2020-21 kha Brunei nih Chairman a tlaih i, 2021-22 cu member hna theihpi tein, Oct. 28, 2021 ah Cambodia ram nih a chawn cang. Atu hi Cambodia ram nih Chairman voithum a ṭuannak asi cang.\nAtu-ah Cambodia Prime Minister aṭuan liomi Hun Sen hi mizeidah asi tiin apehnak ka van tuah ta rih lai. Amah hi Aug. 5, 1952 ah lothlomi chungkhar in ahung chuakmi asi i, a hngakchiat lio amin cu Hun Bunal asi. Khmer Rouge ralkap a luh i kum hnih hnu, 1972 ah Hun Sen tiin amin aa tleng. Cambodia ram Civil War achuah lio, 1977 ah Battalion Commander zong arak ṭuan cangmi asi. Civil war adih hnu; 1979 in 1986 le 1987 in 1990 tiang Cambodia Foreign Minister zong arak ṭuan cang.\nRuahlopiin, Dec. 1984 ah an Prime Minister Chan Sy athih caah Hun Sen nih 1985 in 1993 tiang Prime Minister rian atlaih. United Nations tawlrelpi nak in 1993 ah thimnak an tuah i, Funcinpec Party nih Hun Sen party CPP (Cambodia People’s Party) cu a teiko nain, Hun Sen nih a pom duhlo. Remnak an tuah hnuah, an Siangpahrang Norodam Ranaddh cu Prime Minister pakhatnak le Hun Sen cu Prime Minster pahnihnak tlaih ter ansi. An rianṭuan ṭinak (Coalition) aa rawk caah, ralkap ṭhawnnak i bochan in Hun Sen nih nawlngeihnak kha 1997 ah achuh i, nihin ni tiang i peh thluahmah in kum 37 (30+7) chung Prime Minister rian atlaih.\nAn party CPP a tei khotu ah an ruahmi; CNRP (Cambodia National Rescue Party) chungtel pawl kha a phun² in hnahnawhnak apeek leng- mang hna. Zei le zeidek hrokhrawl in sonhtarhnak ah a hman i, micheu atlaih hna i, thong ah a thlaak hna. CNRP hruaitu hna cu ram chungah um ngamlo in a tuah hna ruangah zeimawzat nih Cambodia ram an zamtaak ve. Prime Minister Hun Sen nih ram a uk chngah hin Cambodia ramah nuhrin covo buarnak a phun² atuah tihi nitlak lei ram pawl hmuhning asi.\nHun Sen nih Communist (Marxist) i hruai ning hi duh ngai dawh asi. Tuluk he ramkhat le ramkhat i pehtlaihnak (Diplomacy) ah siseh, Chawlehnak leiah siseh, ṭhawnter chin vima aa zuam. BRI (Belt and Road Initiative) kong lebang ahcun Tuluk kha za ah za bak a ṭuanpitu ram asi. Sydney Morning Harald nih a ṭialning ahcun, “Prime Minister Hun Sen cu nawlngeihnak faaktuk i a hmangmi uktu asi pinah, nawlngeihnak hmunkhat lawngah (Centralized Power) chiah a duhmi asi rih. Cupinah, a rumnak kha zaang-ennak (violation) le ei-hmuarnak ca zongah a hman tawn. Amah vengtu hna kha Cambodia ralkap nih ngamhlo ding tiangin a thuam hna” tiin a chim.\n2018, June thla ah khan Cambodia mipi sinah hi hnu kum 10 cu nan duh zong duhlo zongah kan uk rih hna lai tiah achim. Culawng asilo, a mipi hna cu Prime Minister asinak in nan ka duhlo i, nan ka dawi/chuah asiahcun, Cambodia ram cu khahlan btk. khan raltuknak ram (State of War) ah ka ser ṭhan lai tiah atu le atu aṭhihphaih lengmang hna ti asi rih. Cu caahcun, EU le nitlak lei ram hna nih an ngiat pengmi uktu a si. An i pehtlaihnak zong a paangpar (ahme) ngai² tikhawh asi rih. Afapa kum 44 mi hi amah rian chawngtu dingah training apeek cuahmah lio asi tiin micheu nih anchim hawi.\n2021, Oct. thla dih laiah Brunei ram tawlrelnak in Online ASEAN Summit an tuah. Cu lioah, Myanmar ralkap cozah nih hnatlaknak (concensus) phun nga an rak ngeihmi atuah duhlo ruangah sawm asi velo. Khuaruahhar ngai asi, Hun Sen nih Myanmar ralkap cozah a ṭanh tak² tikha fiang tein alanghter. Zapi theih asiko. Abia ci zong acang ngai². Ka khat/hnih tein achimmi ka van chim lai. “ASEAN nih Myanmar ram hi ASEAN innpi in kan dawi lailo. Mahhi zawn ah, United Nations nih ahman liomi Formula hi ASEAN nih kan hmang lailo, aa khatlo tukmi thil ansi” tiin a chim.\nRalkap cozah i ramdang vuanci, Wunna Maung Lwin nih Hun Sen hi arak hminh tuk cang caah maw asi hnga, asilo-ah, Hun Sen hi arak sual tukmi uktu asive tikah adang uktu-sual pawl theihthiamnak a ngeih ruangah dah tihi ruah len awktlak asi.\nAdonghnakah, Cambodia Chairman ṭuannak tangah ASEAN nih Myanmar ram i a hmailei aceuter kho lai ti ka zum lemlo. ASEAN kai bochannak aniam suaumau rih. Asinain, zeilei pohah zumh awktlak tak², ASEAN chungtel ram nga/ram ruk an umko ti belte philh hna hlah usih! ASEAN Chairman Hun Sen cu aa letlo ahcun nihin le thaizing (Jan. ni 7 le ni, nihnih caam in Myanmar arak tlawng lai. Myanmar buainak azual tertu, Khual-chia siloin, daihnak achuahpitu Khualṭha sihram ko seh! By Siang Kung Tz.\n← Min Aung Hlaing ralhrang nih an tawng ngam setsai ti lo!\nRalhrang Rallokap He I Hawikom Cu Asikhawh Hrimhrimlo Tiah Amay Suh (DASSK) Nih Tehte Akhan Cang! →


Cherry Htet :Cherry Htet hon ti le cangka Pi Aung San Suu Kyi mitthlam ah a cuang colh – Hakha Cherry\nCherry Htet :Cherry Htet hon ti le cangka Pi Aung San Suu Kyi mitthlam ah a cuang colh\nCherry Htet :Cherry Htet hon ti le cangka Pi Aung San Suu Kyi mitthlam ah a cuang colh. Aung San Suu Kyi hon ti le cangka Cherry Htet mitthlam ah a cuang colh ve. Mi ṭha lo pa Min Aung Hlaing ruangah Aung San Suu Kyi mui kan hmuh ti lonak thlakhat renglo a si cang i, Cherry Htet a mui kan hmuh ti lonak thlakhat renglo a si ve cang. Zahan ah Cherry Htet kong an chimnak video clipp te ka ngai i, ka lung a awṭom ngai. An chimmi hi pahnih a si i, zei deuh dah a hman deuh hnga ka tinak ah ka lung a awṭom ngainak cu a si.\n1. Cherry Htet hi palik senthum a si i, “kaakuaizi vuanci”(ministry of defence) nih ASSK vengtu dingah an thlahmi a si an ti. ASSK nih a dawt tuk i, a nu le a pa zong a ton hna pinah a birthday ah sui ṭhi tiang a cawkpiak an ti fawn. ASSK thawngin sentum in bohnih(jumping promotion) an peek an ti rih. Atu hi ASSK he hmunkhat ah an chiah ko hna a timi an um an ti.\n2. Cherry Htet cu “kaakuaizi vuanci(ministry of defence)” minung a si caah a dang tein an kherhlai, an kherhlai hnuah bohnih in bothum an peek i, Naypyidaw Tamadah zungah rian a ṭuan ko a timi an um an ti ve. Cu bia pahnih te nih lung awṭom ngai in a ka tuah. Zei hi dah a si kho bik nan ti cio ve hnga.Credit-Perhkalh Thawng\nTa’ang (TNLA) ralkap cu mipi runven dingah khuapi lei an panh ve cang.


Na fapa:Na fanu dam seh ti na duh ah cun’Rak hnam hrimhrim hlah ci. – Lai Lungrawn Post\nNa fapa:Na fanu dam seh ti na duh ah cun’Rak hnam hrimhrim hlah ci.\nDuh a nungtukmi le a neemtukmi bawhkeh hngakchia an biang hnam lo in i sum hi a har ngaingai mi thil a si. Asinain, cu ti hnamhnak nih cun an ngamdamnak tampi a chiatchuah khawh ve fawn. Zawtnak tihnung lakin bawhkeh hngakchia runven an si khawhnak dingah cun nu le pa telh in aho kan si hmanh ah kan hnamh hna lo hi a thabikmi a si. RSV le a dangdang zawtnak nih a tlunh khawh hna caah, hngakchia hnamh zeitluk tih a nun, ti hi a mikip nih kan theihfian hi a biapi hringhran.\n𝐁𝐚𝐰𝐡𝐤𝐞𝐡 𝐡𝐧𝐠𝐚𝐤𝐜𝐡𝐢𝐚 𝐡𝐢 𝐡𝐦𝐚𝐧𝐡𝐧𝐚𝐤 𝐭𝐡𝐚𝐰𝐧𝐠𝐢𝐧 𝐚𝐧 𝐳𝐚𝐰 𝐤𝐡𝐨 𝐦𝐚𝐰? (Can kissing a baby make them sick?)\nHngakchia kan hnamh hna ruangah hin RSV asiloah a dangdang zawtnak thalo pawl hi a zungzal in cun a chuahpi lem lo nain, a chuakka bawhkeh hngakchia chungah a ummi zawtnak hrik dotu (immune system) nih a doh khawhlo mi zawtnak chuahter dingin zawtnak rungrul (germs) kan karhter bantuk a si, ti hi theih a hau. Hngakchia hnamhnak nih a chuahpimi thil tihnung pawl hi zei ko dah an si? Cu tluk cun maw a biapit ko? Si, a biapituk. Hngakchia hnamh kong he pehtlai in na theih awk a si mi le, cun zawtnak kut in nan hngakchia sem nan kilven khawhnak dingah a biapimi thil cu a tanglei bang hin an si.\n𝐇𝐧𝐠𝐚𝐤𝐜𝐡𝐢𝐚 𝐡𝐧𝐚𝐦𝐡 𝐫𝐮𝐚𝐧𝐠 𝐢 𝐜𝐚𝐧𝐠 𝐤𝐡𝐨 𝐦𝐢 𝐭𝐡𝐢𝐥 𝐭𝐢𝐡𝐧𝐮𝐧𝐠 (The Risks of Kissing Babies)\nNu le pa, asiloah chungkhar hna nih hngakchia cungah dawtnak le tlaihchinnak an ngeihmi hi hngakchia thanchonak dingah a biapi ngaingai an si. Asinain, a hlankan ramrinnak i ngeih lo mi nih hin hngakchi sem cungah fahnak nganpi a tlunter khawh. A tanglei ah hin hngakchia hnamh ruangah a cang kho mi zawtnak pawl kan langhter hna.\n𝐑𝐒𝐕 (𝐑𝐞𝐬𝐩𝐢𝐫𝐚𝐭𝐨𝐫𝐲 𝐒𝐲𝐧𝐜𝐲𝐭𝐢𝐚𝐥 𝐕𝐢𝐫𝐮𝐬)\nRSV hi cuap lei zawtnak a si i, thawchuah a hartertu a si. Tih a nung ngaingai. Tak le tak i tonghnak in asiloah khuh asiloah hachionak in i chonh khawh a si. Khuati ruangah dam lo bantuk in na va um theng lo zongah, nai cikua i cumpi tlangrai bantuk in na um bal a si ah cun, hngakchia pom, cawilaak, abikin hnamh hi na hrial hrimhrim lai. RSV nih hin an thawchuah a harter lai i, an thin le an thluak a chaitchuah te ding khi a si.\n𝐈𝐦𝐦𝐮𝐧𝐞 𝐒𝐲𝐬𝐭𝐞𝐦 𝐡𝐢 𝐚 𝐝𝐞𝐫𝐭𝐡𝐚𝐰𝐦𝐭𝐞𝐫 𝐤𝐡𝐚𝐰𝐡𝐦𝐢 𝐚 𝐬𝐢 (Immune System Vulnerability)\nHngakchia chuakka paoh nih hin a thangcho chuahmah lio mi immune system an i ngeih i, zawtnak le rai nih an pum a tlunh sual nakhnga lo dingah heh tiah si khawh tawk tein rian an tuan. An chuahka thla 5 chung hi hngakchia hna an dirhmun a fehcah lo bik caan a si. An bia tete cu sen hirhiar tete in hnamh ding ah mithi ngai an si ko lai nain, caan la ta law, hngakchia na hnamh hna ruangah hrik/rungrul nan chonhmi hna nih zeitluk in dah an takpum hme tete hi a doh hna lai i, a hrawh hna lai, timi hi thatein vun ruat hmasa ta.\n𝐈 𝐧𝐠𝐞𝐢𝐡lo 𝐚𝐧 𝐡𝐦𝐚𝐧𝐠 𝐩𝐡𝐚𝐡 𝐥𝐚𝐢 (𝐀𝐥𝐥𝐞𝐫𝐠𝐢𝐜 𝐑𝐞𝐚𝐜𝐭𝐢𝐨𝐧𝐬)\nNa hmur le kaa ah ns eidinmi ti le rawl na kam beh ah tang bu in, asiloah hmursensi le thuhbawih, i thuh bu in, khaini, kuak zuuk, kunya le Zuu na din nu in hngakchia nan hnamh hna ruang ah, cu bantuk pawl dah nih cun tirawl i tehlo (Allergic) a chanchuahtu ah na ngeihter khawh mi hna a si. Thuhboih sawhsawh a si ko hnga nain, hngakchia chuakka caah cun cucu tih a nung taktak kho mi thil a si. Skincare thuhboih zong nih hin tih a nung taktak mi chemicals dah a chuahpi khawhmi a si. Cun, pee, behrumthu, asiloah mi tampi nih an i teh lo mi tirawl na ei dih ka te hna a si i na hnamh le bangah cun, nai rinlo karah na fasem cu i tehlo ngeih nan hmanter phah lai, ti hi vun philh hlah.\n𝐊𝐮𝐭, 𝐊𝐞, 𝐊𝐚𝐚 𝐡𝐞 𝐚𝐢 𝐩𝐞𝐡𝐭𝐥𝐚𝐢𝐦𝐢 𝐳𝐚𝐰𝐭𝐧𝐚𝐤 (Hand, Foot, and Mouth Disease)\nKut, ke, kaa he ai pehtlaimi zawtnak hi a tam ngaimi zawtnak phun khat a si. Asinain, cu bantuk zawtnak chungin hngakchia hi venkhawhnak lam a um ko. Kut, ke, kaa ah a tlung tawnmi zawtnak virus nih hin kut le ke, kaa ah khuahli bantuk hmarung a chuahter. Cu bantuk zawtnak hi mizeipaoh nih ngeih khawh a si ko nain, kum 10 tang hngakchia ko hi a tlunh khun hna. Hi zawtnak hi cu i thihpi tlak ngaingai cu a si lem lo nain, immune system dertawm ai ngeihmi hngakchia hna caah cun faakpiin thil tihnung a chuahpi khawh ve thiamthiam. Cun, sianginn a kai cangmi hngakchia puam deuh pawl le bang cu sianginn kai kho lo tiangin a chiah khawhmi hna a si.\n𝐊𝐚𝐦𝐚𝐚𝐧/𝐡𝐦𝐮𝐫𝐡𝐦𝐚𝐚𝐭 𝐳𝐚𝐰𝐭𝐧𝐚𝐤 (Fever Blisters)\nHngakchia hnamh ruangah a cang khomi zawtnak tihnung lakah kamaan/hmurhmaat zawtnak hi ai tel mi a si. HSV 1 nih hin hngakchia hna an hmur le an ka velchum vialte ah hma a chuahter hna i, an takpum tengnge dang tiang zongah a karh tawn, cun an thluak tiangin a hma tawn. Hi hmarung hi mikip nih ngeih a si deuh tawn. Cucaah, cu zawtnak i ngeih bu in hngakchia hnamh hi hrial hrimhrim ding a si. Micheu caah le bangah cun caansaupi tiang an i kuahpi i, faaktuk in an pum a hrawh phah hna.\n𝐑𝐒𝐕 𝐥𝐞 𝐚 𝐝𝐚𝐧𝐠 𝐳𝐚𝐰𝐭𝐧𝐚𝐤 𝐤𝐮𝐭 𝐜𝐡𝐮𝐧𝐠𝐢𝐧 𝐳𝐞𝐢𝐭𝐢𝐧 𝐝𝐚𝐡 𝐧𝐚 𝐟𝐚𝐬𝐞𝐦 𝐡𝐢 𝐧𝐚 𝐫𝐮𝐧𝐯𝐞𝐧 𝐤𝐡𝐚𝐰𝐡 𝐧𝐢𝐧𝐠 𝐚 𝐬𝐢 𝐥𝐚𝐢 (How to Protect Your Baby from RSV and Other Illnesses)\nHngakchia hnamh hi tih a rak nungtuk tak hi teh, tiin nai fiam hi tihnung zawtnak kut chungin na fasem na runven khawhnak dingah a hmasabik karhlannak a si. Asinain, khamkhawh a si ko mi thil tihnung kut chungin na fasem na runven khawhnak dingah lam dang tampi an um ve ko rih. Midang nih zawtnak chonh kho lo dingin, na fasem runven dingin ralringtein na cawlcanghmi hi a biapituk mi a si i, cu nih cun na fasem nun hi a himter khawh lai.\n𝐌𝐢𝐝𝐚𝐧𝐠 𝐟𝐢𝐦𝐜𝐡𝐞𝐮𝐡𝐧𝐚𝐤 (Educating Others)\nHngakchia hnamh tih a nun zia hi mikip nih an fian a si ah cun, na fasem runven nai foih deuh suaumau ko lai. Nangmah nih cun a hlankan ralrinnak ngeih hi a thatuk, tiin na ruah ko lai nain, midang nih cun cu bangin cun an ruat kho lo men dawkaw. Cucaah cun, hngakchia hnamh i ralrin dingin le zawtnak tlunh lo dingin hngakchia runvennak dingah a biapi taktak mi lam pakhat a si mi cu midang fim hei cheuh chin khi a si. Na fasem a himnak dingah cun, zawtdam ka paoh cu nan inn leng rih lo ding na chimh ngam hrimhrim hna awk a si. Cun, na fasem nunnak tiang a la khotu zawtnak thalo an chonh sual nakhnga lo na fa hnamhpiak lo dingin na kham hrimhrim hna lai.\n𝐓𝐚𝐤𝐩𝐮𝐦 𝐭𝐡𝐞𝐧𝐡𝐡𝐥𝐢𝐦𝐡𝐧𝐚𝐤 𝐧𝐚 𝐭𝐮𝐚𝐡 𝐩𝐞𝐧𝐠 𝐥𝐚𝐢 (Maintaining Good Hygiene)\nZawtnak hrik kut chungin mi a kan runvengtu hi takpum i thenhlimhnak a si, ti hi khuaruahhar awk a si lem lo. Hngakchia sem kiangkap na thut tik ko ah hin hihi a biapi khun. Takpum i thenhhlimnak hnu ah hmurka thenhhlimh hi a biapi. Cu bantuk tein cun nangmah le na fasem cungah thenhhlimhnak na tuah hi a biapi hringhran. I thenhhlimhnak tuah ning cang cu:\n•Nifatinte na fa siseh, nangmah siseh nai kholh zungzal lai\n•Tirawl ei, thenhhlimh rian, asilaoh nifatin na tuahtuanmi rian nai lim le cangka na kut nai tawl zungzal lai\n𝐙𝐚𝐰𝐭𝐧𝐚𝐤 𝐡𝐫𝐢𝐚𝐥𝐧𝐚𝐤 (Avoiding Illness)\nZawtnak le rai kut chungin na fasem na ruven khawhnak lam fawibikmi cu nangmah le na fasem pawngkam a ummi pumpaak minung pawl nai ralrin hna hi a si. Kan chim cang bangin, hngakchia an chuahka thla linga chung hi i rawksawn an fawibik caan a si. Cucaah, nan fasem cungah zawtnak a tlunter khotu minung, asiloah thil paohpaoh cu hrial kho dingin khua faak piin tuaktaan ve cang.Chelsea Bawi\nTrump fapa nih:A pa Trump a diarkam ve cang’Mi tampi nih a van tanh than cang hna hi.\nTrump a sung:Taktak cang ralkap pawl’Biden diarkam ding in an phan dih cang.


Ralkap pawl nih ka mawtaw a ka dirter – The Cherry Par\nRalkap pawl nih ka mawtaw a ka dirter\nNizan March 29, 2021 Zan suimilam 4 pm Yangon High Way No. 4 Main Road ah Myanmar Plaza Lei in inn Lei ah ka dir lio ah ralkap pawl nih meithal ( an kut in si lo in) in dir ti mi sign a Kan pe nain dir lo in righside Lei in duhsa tein ka mawng than i dir a Kan ti than i ka dir. Kan nih cu minung pa 3 kan si. An nih cu Mawtaw 9 in an si i minung 100 hrawng an si lai. Kan mawtaw hmai ah an mawtaw 5 a um i a dang cu kan hnu in asi. Kan mawtaw he a ton dengmang a pawng te ah an um. Car hnu Lei a thu mi pawl nih chuah hnawh a timh nain pakhat pa nih um ko seh an ti rua a chuah than ko. Kan mawtaw le kan mah gesture kan um tu ning kha tha tein an zoh. Tli ning law or bia tha chim ning law a Kan velh or a Kan kap hrim ko lai. Tlawmpal ah an kan tal tak than. Inn le Car le khoika poah a him ti lo.\nKei mah opinion le advice, Kei mah hmu ning 1. Misual asi le asi lo a Kan test mi asi caah tih bak lo ding kan sual ahcun kan tih lai i umtu ning kan thiam ti lai lo. Kan tli kho mi asi. 2. Tih hna seh an ti mi zong asi. Kan mah nih Yangon cu kan uk kan duh poah in kan check lai kan dirter lai ti langhternak caah asi. 3. Sandah piak mi si le si lo an caah tih a nung mi meithal hna an Ken hnga maw ti mi asi lai. Meithal hna a Ken mi si seh law pa 2 Kar do Nak a um hrim lai or tlaihnak a um lai.\nKei mah ruahnak Pehnak; 1. Ralkap he hmaiton cu asi khawh Chung in hrial ding. Kan tih hna ruangah asi lo nunnak a pam tuk. Hrial khawh lo mi dirhmun cu phun dang mu. 2. Pastor or Caantling Bawipa riantuan na si ahcun Baibal le Minister card Ken na umnak poah cun na mahpumtin or driving license. 3. Tlaih an nih tinh achun zei ruangah tlaih na si lai lo ti mi kha tha tein chim hna. An duh lo i tlaih an nih tinh thiam ahcun zoh law na luatnak lam or na teinak lam a um lo ahcun dai tein zulh ko hna.\nTlaih a ton mi kan member pakhat pa sinah ralkap nih an chim mi ” Phaisa ting 1 na Ken ahcun or pakhat khat nih an pe piak ahcun thonginn Nan Phan hlan cu luat na si lai cu lo ahcun inn Mei Nan kangh hnu ah Kan nih thlah te hna lai”. Credit: Uk Ling Thang\n← 𝐘𝐮𝐠𝐨𝐬𝐥𝐚𝐯𝐢𝐚 𝐛𝐚𝐧𝐠 𝐤𝐚𝐰𝐥𝐫𝐚𝐦 𝐡𝐢 𝐯𝐚𝐰𝐥𝐞𝐢𝐩𝐢 𝐦𝐚𝐩 𝐢𝐧 𝐭𝐡𝐥𝐚𝐮 𝐚𝐬𝐢 𝐥𝐚𝐢 𝐥𝐨 𝐭𝐢𝐚𝐡 𝐜𝐡𝐢𝐦 𝐧𝐠𝐚𝐦 𝐚𝐬𝐢 𝐡𝐧𝐠𝐚 𝐦𝐚𝐰?\nRalring Tein Hmai Nawr Kan Hau →


1 Samuel 21 - Baibal Olcim\n1 Samuel 21\n1David te hlah uh tih a caeh vanneh Jonathan khaw amah kho la bal. David tah Nob kah khosoih Ahimelek taengla pawk. Tedae David doe ham te Ahimelek te lakueng tih, “Nang he balae tih hlang neh na puei uh kolla namah bueng na pawk,” a ti nah.\n2David loh khosoih Ahimelek te, “Manghai loh ol ng'uen tih, 'Kai loh nang kan tueih te khaw, nang kang uen te khaw, olka he hlang pakhat long khaw ming boel saeh, tongmang hmuen pakhat kah camoe rhoek te ka ming sak coeng,' a ti.\n3Na kut dongah vaidam panga tah om aya Na hmuh duen khaw ka kut dongah pae laeh,” a ti nah.\n4Khosoih loh David te a doo tih, “Ka kut dongah rhaengpuei buh tah om pawt dae, camoe rhoek ni huta taeng lamloh a cue uh atah buh cim om,” a ti nah.\n5Te vaengah David loh khosoih te a doo tih amah taengah, “Huta khaw hlaem hlavai kah ka caeh bangla kaimih lamloh cue uh. Te dongah camoe rhoek kah hnopai tah cimcaihnah neh om. Amah te rhongingnah longpuei ah cet sitoe cakhaw hnopai dongah tahae khohnin duela cim uh ngai bal pueng,” a ti nah.\n6Te vaengah buh a om pawt dongah BOEIPA mikhmuh lamkah a rhoe a hmai buh cim te khosoih loh David a paek. Te khohnin ah buh bae neh a tho ham koi te vik a loh coeng.\n7Tekah khohnin ah Saul sal rhoek khui lamkah hlang pakhat, Saul kah tudawn boei, a ming ah Edom hoel om Doeg khaw BOEIPA mikhmuh ah cue uh.\n8Te phoeiah Ahimelek te David loh, “Na kut ah caai neh cunghang mai khaw a om moenih a he, manghai ol he tokrhat la a om dongah ka kut dongah ka cunghang khaw, kamah kah hnopai khaw ka loh moenih,” a ti nah.\n9Khosoih loh, “Elah ah na ngawn Philisti Goliath kah cunghang tah hnisui hlip ah himbai neh ka cun, te te na loh atah namah ham lo, he phoeiah tah he ah he a tloe om pawh,” a ti nah. Te dongah David loh, “Te bang te a om moenih, te te kamah taengla m'pae,” a ti nah.\n10Tekah khohnin ah David te hlah uh tih Saul mikhmuh lamloh aka yong te Gath manghai Akhish taengla pawk.\n11Tedae anih te Akhish kah sal rhoek loh, “Khohmuen manghai David pawt nim he? lamnah neh a doo uh tih, 'Saul loh a thawng, a thawng hil, David loh a thawngrha, a thawngrha hil a ngawn,' a ti uh te anih ham pawt nim?,” a ti uh.\n12Tekah olka te David loh a thinko ah a khueh tih Gath manghai Akhish mikhmuh ah mat a rhih.\n13Te dongah amih mikhmuh ah a om a ih te a thovael tih amih kut dongah yan uh. Vongka thohkhaih dongah a khoeih a khoeih tih a tamkai te a hmuimul dongla a tlak sak.\n14Te dongah Akhish loh a sal rhoek taengah, “So uh lah, kekah hlang ke pavai ni ke, ba ham nim anih te kai taengla nan khuen uh?\n15Pavai ka nai tih nim pavai he kai taengla nang khuen uh? Kai im khuila kun saeh a he?,” a ti nah.\n< 1 Samuel 20\n1 Samuel 22 >


Bawi Thiang Bik Te Chungkhar Nih Jerusalem Thar” Timi Hla Dawh Taktak In An Sak (+Video) – Onlinenungak\nBawi Thiang Bik Te Chungkhar Nih Jerusalem Thar” Timi Hla Dawh Taktak In An Sak (+Video)\nChinmi chungin hlasak thiam min thang hna a si mi Bawi Thiang Bik te chungkhar nih “Jerusalem Thar” (Cover Song) Tluang Za Uk Group hla dawh taktak in an sak an thiam kho taktak. Bawipa nih an chungkhar in a ram kauh nak ding caah hmang chin lengmang ko hna seh.\nA tanglei ah a Video kan van thil chih ngeih cio khawh van i zuam hna usih.\nPu Bawivung Thih Nak Kong Ah Sihni (Lawyer)Nelson C.Vl Cung Cung Awka\nThantlang sizung ah Ngaphaite Khuami Pu Bawi Veng nih an kan liam tak. Thantlang peng Ngaphaite khuami Pu Bawi Veng cu, rilfonghlei Operation tuah nak in Oct 17 tuchun 12:00 hrawng ah khan a nunnak a liam tiah thawng thei asi.\nA mah hi, operation tuah nak ah hih sii(meh sii) tamtuk an pek hleiah, operation khann in an chuahpi tlawmpal ah a zual chin lengmang ti a si cuticun, nurse pawl an chimh hna tik ah hi bantuk hi cu asi thiam ko tiah zeirel huaha loin an um ruangah le mizaw zohkhennak ah an daithlan deuh ruangah asi tiah amah a umpitu (ahngahtupa) Ngaphaite khuami nih cun a chim. An lungthin zong a fak tuk hringhran.\nCuticun, lungfak tuk in an kan thihtak mi Pu BawiVung thihnak kong he peh tlai in, Lawyer (Sihni) Nelson C. Vl Cung Cung nih a chim mi cu, “Thantlang Mino le Parties Pawl Vaibar Lotein Nan Daidap Ko Ee BawiVung Thihnak tu hna hi biatak tein Politics ah Luhpi in Thantlang Mino, Chinmino le Parties pawl nih Aupi le buaipi ding asi. Aithupmi thleidannak zong aum khomi asi, Daithlan ruang ah maw, siloah siai le thilri tlamtling lo dek, pakhat khat cu asi hrimhrim lai.\nMino le Parties kip nih Compensation aherh ningin hal piak ding. Cun, Kherhhlainak tuah i Thanhca aherhningin chuah ding ! Aherhmi le achambaumi cozahpi tawlrelter colhding. Zohsawh ding ansilo daithlannak he mizeirello asikho alemsual hna lai HumanRights le Nuhrincovo a aupi le dirpimi nih cun zohsawh bak loding aherhningin tuanvo lak colhding!\nNote: Kan farnu SHT lio vial i nan i thlerhkhawnh a that zia, athatuk ko, nain BawiVung Thihnak tu hi adammi kan ca’h tihnung mi le BUAIPI ding asi deuh! Politics zong asi i vote laknak zongah i hman awk ah athabikmi le Mipi nih kan herh khun mi zong asi” tiah Nelson C.Vl Cung nih cun a chim.


Hillsong worship – welcome!\nHillsong Worship Concert\nA umnak khua ah Hillsong biakinn a ummi cu mi vanttha tuk nan si. Khrihfa a si ko mi nih cun Hillsong hi zeitluk in dah Pathian nih hla in khuaruahhar in a hman hna hi kan hngalh dih ko, zarh khat ahhin vawlei cung biakinn pawl ah an hla hi minung million 30 hrawng nih an sak peng ti a si. Kannih Norway ah cun Hillsong biakinn a um lo, kan pawng teah London le Stockholm ah a um rua ka ti. Mah caah cun Norway ah an rat hi cu kan caah a sunglawi tuk. Tutan a rami hi Australia i a ummi Hillsong worship an si. Sydney ka um lio ah an biakinn ah kaa pum bal i an i miak tuk ka ti len, theithiam ma? Kannih lei caah cun kum khat voi khat kan tonmi khi annih lei caah cun a tlawm bik zarh khat voi khat asi cu mu.\nConcert kal lai timhtuah 😀 (Ti+ hand lotion+hmur phit si+ID+Bankcard+Tissue+ Nazi-phone battery a dih sual ah) Concert ah zeidah naa ken tawn?\nPatlung, Par Tha, Jenny le Mawite he kan i thawh, an thawk hlan in khin kan i nuam tuk cia cang, kan thazaang khi a kai bak khin a kai kan ti lai cu. Stage cung an kai i Pathian sunparnak an pek dan le Pathian hmai i an i toidor dan le an nem dan te khi uar an um tuk, a tang i a tthumi khi Pathin he kan i ton nak hnga an kan bawmh tuk ka ti lai cu mu. Tlawmpal hla kan sak ahcun anmah kan uarnak le an aw tthatnak ah kan lung a um ti lo, Pathian dawtnak le a lungsaunak le a lianngannak lawngte khi kan ruat cang. Mi cheu khat cu an dirnak in ttuang ah ttum, an khuk an i bil i thla an cam tluahmah. Pathian nih a hman thiam tuk hna ka ti.\nMei a mih lio, hi puai a khaang tu hi mi hmai an khap lo tuk le zaangfak tuk an si.\nZaan 7PM in kan thawk i 8 PM le tlawmpal ah mei bak a mit ko hih. Minung hi a tlawm bik 1000 kan si lai. Norway ah hin mei a mit tuk bal lo, cu lio te theng cun inn pawng hrawng vialte cu a mit dih ai. Anmah lak i David timi tette a khan cuahmah lio a si, mei cu a mit, minung kan tam tuk nain dai tein kan um hna, kan phone i dahmei (flashlight) cio kan van hna i microphone lo in bia a chimmi cu kan ngai hna. A bia chim dih in guitar acoustic in an tum i hla kan sa tthan hna. Kei nih cun a special tuk i ka theih, a nuam ngai ka ti. An lak i Reuben Morgan timi pa nih a chimmi cu, kan ratmi hi hlasak piak le music tumpiak nak in Jesus he nan i ton ding le Pathian kan thangtthat tti dingmi hi a biapi deuhmi a si caah mei a mih le sound system pawl rian an ttuan lomi nih an kan thlauh kho lo, ti a si i mah bia ruang ah cun hi post hi ttial ka lung a ka chuahter mi a si.\nPathian nih awaan phunphun le tummi a phunphun in nan ka thangtthat lai an kan ti ko nain, kan sakmi le kan tum lenmi pin in kan lungput an kan zohmi a ka theih ter tthan. Tukum an concert ticket hi 270 NOK (USD 30 hrawng) in an zuar, kei cu kaa vanttha tuk i laksawng ka ngah :D. Patlung, kaa lawm bak! Kumdang an rat ah cun kal hrimhrim hna u sih tiah sawm dih kan duh hna. Cun, na umnak khua ah Hillsong biakinn a um ahcun va leng te hna law tiah.\nPosted on January 22, 2016 September 14, 2017 by myborspPosted in Hmuhton (Open Diary)Tagged Hillsong worship, Oslo concert, Scandinavian concertLeave a comment


US Nih Myanmar Ralkap le Palek Bawi 4 Rohingya Hrem Ruangah Chawleh A Kham Hna | The Chin Express\nAugust 18, 2018 Tial Lian Thang Myanmar 0\nWASHINGTON: Myanmar ralkap le palek bawi 4 hna cu Rakhine, Kachin le Shan states hna ah ‘minung covo fak tukin nan buar’ i ‘minung tampi nan thah’ tiin US cozah nih dan a tat hna.\nRalkap le palek bawi; Aung Kyaw Zaw, Khin Maung Soe, Khin Hlaing le Thura San Lwin hna nih ralkap le palek pawl an hruai hna i Rohingya pawl an hrem, tlaihhrem, thah hna i inn an khanghpiak hna, tiah US cozah nih a ti.\n“Pumpak in an chawva kan kharpiakmi hna hi, ‘ralkap le palek nih tlangcungmi le milu tlawm biaknak pawl harnak nan pekmi hna hi ngol ulaw an covo upat piak hna uh’ tiah ralrin peknak a si,” tiah US Department of Treasury nih a thanh.\nAcunglei langhtermi Myanmar ralkap le palek bawi 4 hna cu ramdang ah chawlet kho ti lo dingin an kham hna pinah ramleng ah chawnva an ngeihmi vialte chuah/hman khawh lo dingin kharpiak dih an si.\nAung Kyaw Zaw cu, 2016 thokin Rohingya pawl harnak na pek peng hna caah minung 700,000 leng Bangladesh ram ah an zaam, tiin US cozah nih a thlir.\nKhin Maung Soe cu, na kuttang minung pawl he August 27, 2017 ahkhan Maung Nu ah Rohingya pawl a runrun in nan rak thah hna, na minung pawl nih Rohingya pawl cu an velh hna, an tlaihhrem hna i an thah hna, tiin US cozah nih a phozar ve.\nThura San Lwin cu, ramri hngak palek bawi a si i, Rohingya pawl tlaihhremnak, velhnak le thahnak ah nawl petu a si ve, tiah US cozah nih a ti.\nKhin Hlaing cu, November 2016 ahkhan Kachin le Shan states ah tlangcung hriamtlai pawl he nan rak i kah lio ahkhan na ralkap pawl luatnak caah khuami nan tlaih hna i meithal kuan khamnak phaw caah na hman hna, tiin US cozah nih a thlir ve.\n“Vanchiat a tongmi hna le, ralkap le palek pawl sualnak a hlathlaitu hna thisen le temhtuarnak hi a lak in liamter awk si lo,” tiah US Tangka Zung in Mandelker nih a chim.\n“Myanmar ramah minung covo a buartu pawl cu atu bantukin kan phozar hna lai i a theipar kan zunter peng hna lai. Minung covo buartu kong a hlathlaitu Myanmar ramchung zatlang bu le adang vialte nan cungah kan i lawm tuk,” tiah a chimchap. –AFP


Kawlram Cozah Pi Hmanh Nih A Tuah Khawhlo Mi Dr.Sasa Nih A Tuah Khawh Lengmang Ko Hih — Chin Tlangau\nKawlram Cozah Pi Hmanh Nih A Tuah Khawhlo Mi Dr.Sasa Nih A Tuah Khawh Lengmang Ko Hih\nMay 26, 2020 Salai Ephraim MYANMAR 0\nKan theih bantuk in nizan hrawng in Kawlramchung ah fimcawnnak sianginn Primary, middle, high school tibantuk tampi cu NLD cozah nih states tampi ah a pek hna. Kanmah Chin State chung zongah tam taktak a kan pek ve. Hi hi cozah pakhat nih aramchung ah cun a tuah awk asi ko. Cu pinah cozah party pakhat nih cun thimnak hlan teah atuah ding asi ko. Hi hi rampi thimnakah zapi zaran nih cozah an riantuannak kutneh theipar kan hmuhmi le kan eimi te a si ve. Zeibantuk hmanh khi sisehlaw, NLD cozah cungah ilawm ko hna usih, zeicatiah fimcawnnak pei a kan pek hi.\nTutan ah langhter ka duhmi cu, NLD Central cozah nih khua tampi ah sianginn apek hna. Mah sianginn apekmi hna hi atlamtlin khawhnak hnga cozah nih phaisa thazaang in a bawm chih hna hnga maw ti hi asi. Sianginn kan pek hna tiah amin lawng asi ah cun khuami nih phaisa tampi dihin tuan a hau hnga. Hika zawnte ah hin cozah an biapi tuk. Sianginn pakhat saknak dingah phaisa tamtuk a hau rih lai. Dr.Sasa hmanh nih sianginn pakhat saknak dingah kawlram phaisa ting 700 MMK a pek khawh hna ah cun cozah pakhat a simi nih cun mah nak hin a tam deuh lai zumh a si ko.\nTuan deuh ah Dr.Sasa nih a chimmi cu khuate lei ka tlawnnak ah ca chimtu saya umnak inn ah ka leng hna. An umnak inn ka zohtik ah ka ngaih achia tuk. Nain kaa lawmtuk thannak thil pakhat a um. Cu cu hihi asi, an umnak inn le lo cu zeibantuk hmanh si ko sehlaw an mithmai apanh tuk. Miphun zawnruahnak he an riantuan ning le an i pek ning hna ka hmuh hna tikah cun kaa lawm tuk than tiah a chim. Hi bantuk lungput le mithmai panh tein an um khawhmi ka ruah tikah an nun hi hngar an um tuk. Mah bantuk lawmhnak hi mirum le mifim hna nih an neih khawhlomi lawmhnak cu a si tiah achim.\nDr.Sasa nih hin ahlei khun in Maraland chung ah fim cawnnak sianginn tha a ngeilomi hna cu sianginn sak piak dih an si lai tiah a ti hna. Sianginn pakhat saknak dingah hin budget/sunction hi ting 700 MMK asi lai ti zong a chim chih. Sianginn pakhat caah ting 700 MMK a si ah cun atha tuk ding khi a si. Amah Dr.Sasa nih a chim chap rihmi cu, mah sianginn sak dingmi khua hna cu motor lam nih apawhmi a si lai. Zeicatiah sianginn saknak ding thilri vialte hna cu motor in phorh a si lai ati.\nTuluk Nih Australia Cu Rawh Na Duhlo Ah Cun US He Kan Buai Nak Ah I Thlak Hlah\nUS Ruangah Tuluk Nih A Hriamnam Tihnung Liaoning & Shandong Hmangin Taiwan A Kah Khawh Men


Meghalaya Peace Committee Ah Thangkhiew Tanhtu Hna An I Tel Duh Lo – Buanchukcho\nMeghalaya Peace Committee Ah Thangkhiew Tanhtu Hna An I Tel Duh Lo HNLC hruaitu hlun Cheristerfield Thangkhiew Meghalaya palek nih an thah ruangah Khasi miphun hna nih lungtlinglo nak an langhter hnuah Meghalaya cozah nih remdaihnak tuah dingin Peace Committee a dirh mi ah Thangkhiew a tanhtu hna an i tel an duh lo.\nPeace committee hi remdaihnak le Thangkhiew thih ning hlathlai dingin deputy chief minister Tynsong hruainak tangah cozah le Thangkhiew tanhtu hna he dirh a si.\nThangkhiew tanhtu hna nih hi thahnak kongah a pehtlaihmi police officer pahnih hna an rian in phuah an si hlan chung cu peace committee ah kan i tel lai lo tiah an chim.\nHNLC hruaitu hlun Thangkhiew hi August 13 ah a umnak inn Mawlai Massar vengah palek nih meithal in an kah mi a si i, a thihnak kongah palek nih an chimmi cu fake counter a si tiin mipi nih duhlonak an langhter ruangah Meghalaya cozah nih August 18 zing tiang curfew a tuah.\nHNLC hruaitu hlun thih ning hlathlai ding Judicial inquiry ngei dingin Meghalaya Human Rights Commission (MHRC) chair person, Justice (Rtd) T. Vaiphei cu rian khinh a si.\nJudicial inquiry hruaitu sin ah nawlngeihnak le zalonnak le hlathlainak nawl pek a si i, Thangkhiew thahnak ah a tel mi police officer pahnih suspend dingin nawlnak cu inquiry report ningin tawlrel a si lai tiah chief minister Conrad Sangma nih a chim.\nNi 200 Chungah Ralhrang Kut In 1007 Nunnak Liam\nNawlngeihnak la tu ralhrang phu hna nih thah nawn ruang ah Yangon khuachung in nunnak liammi tambik an si i, Mon ramkulh chungah nunnak liammi 10 an um i, tlaihkhih a tong mi (400) leng an si tiah theih a si.\nCovid Sii Dose 2 A Chun Cangmi 87,00 Leng Zawtnak An Ngei Than\nCovid Sii Dose 2 a chun cangmi 87,00 leng nih Zawtnak An I chawn India ramah Covid vaccine dose 2 tiang a chun cang mi hna lakah minung 87000 leng nih zawtnak an I chawn than i, 46% cu Kerala state chungah a si.\nIndian Council of Medical Research (ICMR) nih Chennai ah zohfelnak an ngeih i, Covid phundang delta variant cu vaccine a la cang mi le a la rih lo mi zong nih an I chawn kho.\nAsinain, vaccine a la cang mi hna cu zawtnak an ngeih than zongah a fak tuk ti lo tiah an chim. Delhta variant hi covid zawtnak chawnh a fawi tuk mi a si i, India ramah second wave fak ngaiin an tuarnak a ruang pakhat ah ruah a si.\nKerala ah hin vaccine dose 1 nak a la cang mi chungin zawtnak a chawn mi 8,000 le dose 2 nak a la cang mi hna lakah mi 40,000 hrawng nih zawtnak an I chawn than tiah theih a si.\nKerala hi India ram ah covid-19 zawtnak an hmuh hmasa bik nak state a si. India ram ah covid ruangah a thi mi hi 433,049 an si i, ni fatin 1.94% an I chawn. Zawtnak in a dam mi rate hi August 19 tiangah 97.52% a si tiah vanglaini news nih a chim.\nRaltuk training kai mi Taangkua siangakchia raifanh zawtnak in a nunnak a liam